sagorsarker/bangla-wikipedia huggingface dataset:
শ্বেতাভা, কৃষ্ণাভা ও ধূসরাভা

বর্ণতত্ত্ব অনুসারে কোনও রঙের শ্বেতাভা বলতে ঐ রঙের সাথে শ্বেতবর্ণ তথা সাদা রঙের মিশ্রণকে বোঝায়, যা রঙটির আলোকময়তা বাড়ায়। কোনও রঙের কৃষ্ণাভা বলতে ঐ রঙের সাথে কৃষ্ণবর্ণ তথা কালো রঙের মিশ্রণকে বোঝায়, যা রঙটির অন্ধকারাচ্ছন্নতা বাড়ায়। সবশেষে কোনও রঙের ধূসরাভা বলতে ঐ রঙের সাথে ধূসর রঙ মিশ্রিত করলে, অথবা রঙটিতে একই সাথে শ্বেতাভাপ্রদান ও কৃষ্ণাভাপ্রদান করলে (অর্থাৎ একই সাথে সাদা ও কালো রঙ মেশালে) যে মিশ্রণটি পাওয়া যায়, তাকে বোঝায়। ইংরেজি পরিভাষায় শ্বেতাভাকে "টিন্ট" (Tint), কৃষ্ণাভাকে "শেড" (Shade) এবং ধূসরাভাকে "টোন" (Tone) নামে ডাকা হয়। কোনও নিরপেক্ষ রং (যেমন কালো, ধূসর ও সাদা) ও আরেকটি রং মেশালে দ্বিতীয় রংটির বর্ণময়তা (ক্রোমা, Chroma বা কালারফুলনেস, Colourfulness) কমে যায়, তবে সেটির বর্ণস্বাতন্ত্র্য (হিউ, hue) অপরিবর্তিত থাকে। বর্ণস্বাতন্ত্র্য হল সেই বৈশিষ্ট্য যার দ্বারা কোনও রঙকে লাল, সবুজ, নীল, হলুদ বা এগুলির অন্তর্বর্তী কোনও রঙ হিসেবে শনাক্ত ও শ্রেণীবদ্ধ করা যায়।
সংযোজী রং প্রতিমানসমূহে রঙিন আলোকরশ্মির মিশ্রণের সময় বর্ণালিগতভাবে ভারসাম্যপূর্ণ লাল, সবুজ ও নীলের (RGB) অবার্ণ মিশ্রণ সবসময় সাদা হয়, ধূসর বা কালো হয় না। যখন একাধিক রঞ্জনকারক পদার্থ (colorant) মেশানো হয়, যেমন তরল রঙের মিশ্রণের মধ্যে রঞ্জক পদার্থ যখন মেশানো হয়, তখন এমন একটি রং উৎপন্ন হয় যার বর্ণময়তা বা সম্পৃক্তি উৎস রঙগুলির চেয়ে কম এবং গাঢ় হয়। ফলে মিশ্ররঙটি ধূসর বা প্রায়-কালো প্রভৃতি নিরপেক্ষ রঙের দিকে এগিয়ে যায়। উজ্জ্বলতা বা শক্তিস্তর কমবেশি করে আলোকে উজ্জ্বল বা অনুজ্জ্বল করা যায়; আর রঙের আলোকময়তা (lightness) কমবেশি করা হয় তার সাথে সাদা, কালো বা পরিপূরক রঙ মিশিয়ে।
কোনো কোনো চিত্রশিল্পী ছবি আঁকার সময় বিশুদ্ধ রঙকে গাঢ় করার জন্য তাতে কালো রং মেশান, ফলে ঐ রঙটির একটি কৃষ্ণাভা বা শেড তৈরি হয়। তারা বিশুদ্ধ রঙকে হালকা করার জন্যে সাদা রং মেশান, ফলে রঙটির একটি শ্বেতাভা বা টিন্ট তৈরি হয়। বাস্তবধর্মী চিত্রাঙ্কনের জন্য এ পদ্ধতি উপযুক্ত নয়, কারণ এতে রঙের বর্ণস্বাতন্ত্র্য (হিউ) বদলে যেতে পারে। উদাহরণস্বরূপ- হলুদ, লাল বা কমলা রং গাঢ় করতে কালো মেশালে তা সবুজ বা নীলাভ রং ধারণ করতে পারে। রং গাঢ় করার আরেকটি পদ্ধতি হলো বিপরীত তথা পরিপূরক রঙ মেশানো (যেমন পার্পল-বেগুনির সাথে হলুদাভ সবুজ)। এতে করে কোনোরকম বর্ণস্বাতন্ত্র্য বদল ছাড়াই রঙ দুইটি প্রশমিত হয়ে যায় এবং সংযোজী রং উৎস রঙের চেয়ে বেশি গাঢ় হলে উৎপাদিত রঙও গাঢ় হয়। রং লঘুকরণের সময় সংলগ্ন কোনো রঙের অল্প পরিমাণ মিশিয়ে দিলে মিশ্রণের বর্ণস্বাতন্ত্র্য (হিউ) পুনরায় উৎসের মতো হয়ে যায় (যেমন লাল ও সাদার মিশ্রণে সামান্য কমলা মেশালে তা মিশ্রণের নীল হওয়ার প্রবণতা ঠেকাবে)।
ইংরেজি পরিভাষায় শ্বেতাভাকে "টিন্ট" (Tint), কৃষ্ণাভাকে "শেড" (Shade) এবং ধূসরাভাকে "টোন" (Tone) নামে ডাকা হয়।
চলতি ইংরেজিতে "শেড" কথাটি দিয়ে কোনও রঙের বিভিন্ন রূপভেদ বোঝাতে পারে (যেমন ), যদিও কারিগরি দৃষ্টিকোণ থেকে সেগুলি হয়তো শ্বেতাভা, কৃষ্ণাভা, ধূসরাভা এমনকি বর্ণস্বাতন্ত্র‍্যের দিক থেকে সূক্ষ্মভাবে ভিন্ন। অন্যদিকে চলতি ইংরেজি "টিন্ট" বলতে রঙের যেকোনো গাঢ় বা হালকা রূপভেদকে বোঝায় (যেমন "টিন্টেড উইন্ডোজ")।
রিয়াল সোসিয়েদাদ

রিয়াল সোসিয়েদাদ দে ফুটবল এস.এ.ডি. (; সাধারণত রিয়াল সোসিয়েদাদ নামে পরিচিত) হচ্ছে সান সেবাস্তিয়ান ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় খেলে। এই ক্লাবটি ১৯০৯ সালের ৭ই সেপ্টেম্বর তারিখে প্রতিষ্ঠিত হয়েছে। রিয়াল সোসিয়েদাদ তাদের সকল হোম ম্যাচ সান সেবাস্তিয়ানের আনোয়েতা স্টেডিয়ামে খেলে থাকে; যার ধারণক্ষমতা হচ্ছে ৩৯,৫০০। বর্তমানে এই ক্লাবের ম্যানেজারের দায়িত্ব পালন করছেন ইমানোল আলগুয়াসিল এবং সভাপতির দায়িত্ব পালন করছেন হোকিন আপেররিবায়। বর্তমানে স্পেনীয় রক্ষণভাগের খেলোয়াড় মিকেল ওয়ারসাবাল এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, সেভিয়া এপর্যন্ত ৮টি শিরোপা জয়লাভ করেছে; যার মধ্যে ২টি লা লিগা শিরোপা, ৩টি সেহুন্দা ডিভিশন শিরোপা, ২টি কোপা দেল রে এবং ১টি স্পেনীয় সুপার কাপ শিরোপা রয়েছে।
গত শতকের প্রথম দিকে সেন্ট সাবেস্টানে ফুটবল খেলা জনপ্রিয়তা লাভের প্রেক্ষিতে ১৯০৯ সালে সোসিয়েদাদ দে ফুটবল নামে ক্লাবটি প্রতিষ্ঠিত হয়।১৯২৮ সালে শুরু হওয়া লা লিগার প্রতিষ্ঠাকালীন সদস্য এটি।১৯৩১ সালে নাম পরিবর্তন করে Donostia Club de Futbol করা হয়।ক্লাবটি মূলত প্রাইমেরা ও সেগুন্দা ডিভিশনের মধ্যে উঠা-নামা করতে থাকে।১৯৩৯-৪০ মৌসুম থেকে নাম আবার পরিবর্তন করে Sociedad de Fútbol করা হয়।১৯৮১-৮২ ও ১৯৮২-৮৩ দুইবার লা লিগা শিরোপা জিতে রীতিমতো সবাইকে তাক লাগিয়ে দেয়।১৯৮৬-৮৭ মৌসুমে তারা প্রথমবারের মতো কোপা দেল রে জয় করে।২০০৭-০৮ মৌসুমে ৩৮ বছর পর প্রথমবারের মতো অবনমিত হয়।সেগুন্দা ডিভিশনে ৩ বছর থাকার পর ২০১০-১১ মৌসুমে আবার প্রাইমেরা ডিভিশনে ফেরত আসে,যেখানে তারা বর্তমানে বিদ্যমান।
দেপোর্তিভো লা কোরুনিয়া

রেয়াল ক্লাব দেপোর্তিভো দে লা কোরুনিয়া এসএডি (, ; এছাড়াও দেপোর্তিভো লা কোরুনিয়া অথবা শুধুমাত্র দেপোর্তিভো কোরুনিয়া নামে পরিচিত) হচ্ছে গালিথিয়া ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের চতুর্থ স্তরের ফুটবল লীগ সেহুন্দা দিভিসিওন বি-এর গ্রুপ ১-এ খেলে। এই ক্লাবটি ১৯০৬ সালের ২রা মার্চ তারিখে প্রতিষ্ঠিত হয়েছে। দেপোর্তিভো লা কোরুনিয়া তাদের সকল হোম ম্যাচ গালিথিয়ার আবাঙ্কা-রিয়াজোরে খেলে থাকে; যার ধারণক্ষমতা হচ্ছে ৩২,৬৬০। বর্তমানে এই ক্লাবের ম্যানেজারের দায়িত্ব পালন করছেন ফের্নান্দো বাসকেস এবং সভাপতির দায়িত্ব পালন করছেন ফের্নান্দো বিদাল। স্পেনীয় মধ্যমাঠের খেলোয়াড় আলেক্স বের্গান্তিনিয়োস এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, দেপোর্তিভো লা কোরুনিয়া এপর্যন্ত ১২টি শিরোপা জয়লাভ করেছে; যার মধ্যে ১টি লা লিগা, ২টি কোপা দেল রে এবং ৩টি স্পেনীয় সুপার কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে; যা হচ্ছে ২০০৮ উয়েফা ইন্টারটোটো কাপ।
১৯০২ সালে জোসে মারিও আবালা নামক এক বালক ইংল্যান্ড থেকে এসে আ কোরুনিয়ায় ফুটবল খেলা চালু করে, যা অচিরেই বেশ জনপ্রিয়তা অর্জন করে। ১৯০৬ সালে আলা কালবেত জিমনেশিয়ামের সদস্যরা এই ক্লাবটি গঠন করে। এর পর থেকে ক্লাবটি বেশ কিছু প্রীতি ও কোপা দেল রে-এর ম্যাচে অংশ নেয়। তবে ১৯২৮ সালে লীগ পদ্ধতি চালু হলে প্রথম কয়েক বছর তারা লা লিগায় উন্নিত হতে ব্যর্থ হয়। অতঃপর ১৯৪১ সালে প্রথম বারের মতো লা লিগায় উত্তীর্ণ হয়। সর্বোচ্চ স্তরে থাকাকালীন সময় ১৯৪৪ সালে তারা নিজেদের স্টেডিয়াম তৈরি করে। তার পরের বেশ কিছু বছর তারা সাফল্যের দেখা পায়নি। ১৯৪৬–৪৭ মৌসুমে তারা ২য় স্তরে অবনমিত হয়, তবে পরের বছর আবার শীর্ষ স্তরে ফিরে আসে। তারপরের দশক থেকে তাদের উত্থান-পতন চলতে থাকে। ১৯৭৩ সালে ক্লাবটি ২য় স্তরে এবং পরবর্তীতে ৩য় স্তরে অবনমিত হয়। ১৯৯১ সালে তারা পুনরায় লা লিগায় ফিরে আসে। ২০০০ সালে তাদের ইতিহাসে সবচেয়ে বড় সাফল্য অর্জন করে, যেখানে তারা প্রথম বারের মতো লা লিগা শিরোপা জয় করে। প্রায় ২০ বছর সর্বোচ্চ পর্যায়ে থাকার পর ২০১০–১১ মৌসুমে তারা দ্বিতীয় স্তরে অবনমিত হয়। পরবর্তী মৌসুমগুলোতে ক্লাবটি লা লিগা এবং সেহুন্দা দিভিসিওনে অংশগ্রহণ করেছে।
অস্মিত প্যাটেল

অস্মিত প্যাটেল (জন্ম: ১৩ সেপ্টেম্বর, ১৯৭৮) হলেন একজন ভারতীয় অভিনেতা। তিনি হিন্দি চলচ্চিত্রে অভিনয় করে থাকেন। অস্মিত বিগ বস অনুষ্ঠানেও অংশগ্রহণ করেছিলেন।
অস্মিত প্যাটেল হলেন অমিত প্যাটেল ও আশা প্যাটেলের পুত্র এবং অভিনেত্রী ও মডেল অমীশা প্যাটেলের ছোটো ভাই। অস্মিতের ঠাকুরদা হলেন মহারাষ্ট্র প্রদেশ কংগ্রেস কমিটির প্রাক্তন সভাপতি আইনজীবী-রাজনীতিবিদ রজনী প্যাটেল।
অস্মিত মুম্বইয়ের ক্যাথিড্রাল অ্যান্ড জন কনোন স্কুলে পড়াশোনা করেন। পরে ২০০০ সালে মার্কিন যুক্তরাষ্ট্রের ইউনিভার্সিটি অফ টেক্সাস অ্যাট অস্টিন থেকে ব্যবসায় স্নাতক ডিগ্রি অর্জন করেন।
অস্মিত প্যাটেল তার কর্মজীবন শুরু করেন একজন সহকারী পরিচালক হিসেবে। তিনি বিক্রম ভট্টের সঙ্গে তার "আপ মুঝে অচ্ছে লগনে লগে" (২০০২), "আওয়ারা পাগল দিওয়ানা" (২০০২), "রাজ" (২০০২) ও "ফুটপাথ" (২০০৩) ছবিগুলি নির্মাণে সহায়তা করেন। তার অভিনীত প্রথম ছবিটি ছিল বিক্রম ভট্ট পরিচালিত "ইন্তেহা" (২০০৩)। ২০০৪ সালে অস্মিত অভিনয় করেন থ্রিলার ছবি "মার্ডার"-এ। হলিউডে নির্মিত "আনফেইথফুল" ছবিটি থেকে অনুপ্রাণিত এই ছবিতে তার সঙ্গে অভিনয় করেছিলেন মল্লিকা শেরাওয়াত ও ইমরান হাশমী। এই ছবিটিই তার অভিনীত প্রথম ছবি, যেটি বাণিজ্যিক সাফল্য অর্জন করে।
২০০৫ সালে অস্মিত সোনি রাজদানের থ্রিলার "নজর" ও একাধিক চলচ্চিত্র-তারকা অভিনীত খালিদ মোহাম্মেদের "সিলসিলে" ছবিতে অভিনয় করেন। দু’টি ছবিই বক্স অফিসে সাফল্য অর্জনে ব্যর্থ হয়। ২০০৬ সালে তিনি "দিল দিয়া হ্যায়", "বনারস" ও "ফাইট ক্লাব – মেম্বারস অনলি" ছবিতে মুখ্য ভূমিকায় অভিনয় করেন। ২০০৭ সালে অস্মিত অভিনয় করেন কমেডি ছবি "কুদিয়োঁ কা হ্যায় জমানা"-তে। এই ছবিতে তাঁর সঙ্গে অভিনয় করেছিলেন মহিমা চৌধুরী ও রেখা। তাঁর অভিনীত পরবর্তী ছবি "টস" মুক্তি পায় ২০০৯ সালে।
অস্মিত ভারতীয় আপাতবাস্তব টেলিভিশন অনুষ্ঠান "বিগ বস"-এর চতুর্থ মরসুমের অন্যতম ফাইনালিস্ট হিসেবে অংশ নেন।
রূপবান

রূপবান ১৯৬৫ সালে মুক্তিপ্রাপ্ত লোককাহিনী নির্ভর বাংলাদেশী চলচ্চিত্র। ছবিটি রচনা ও পরিচালনা করেছেন সালাউদ্দিন। এতে নাম ভূমিকায় অভিনয় করেন সুজাতা এবং অন্যান্য গুরুত্বপূর্ণ চরিত্রে অভিনয় করেন মনসুর, চন্দনা, সিরাজুল ইসলাম, ইনাম আহমেদ, আনোয়ার হোসেন, সুভাষ দত্ত।
রূপবান চলচ্চিত্রের সঙ্গীত পরিচালনা করেছেন সত্য সাহা। গানের কথা লিখেছেন মাসুদ করিম। এছাড়া ছবিতে "রূপবানের পালা" থেকে প্রচলিত গান ব্যবহৃত হয়। গানে কণ্ঠ দেন আবদুল আলীম, নীনা হামিদ, ইসমত আরা, কুসুম হক, নজমুল হোসেন (শেলী)।
সেহুন্দা দিভিসিওন

সেহুন্দা দিভিসিওন কে লা লীগা ২ ও বলা হয়।এটি স্পেনের ফুটবল লীগ পদ্ধতির ২ স্তর।এই স্তর থেকে প্রথম দিকের ৩টি দল লা লীগায় যায় (১ টি যায় প্লে অফ খেলে) এবং ওই স্তর থেকে নিচের ৩ টি দল এই স্তরে নেমে যায়।
১৯২৯ সালে সর্বপ্রথম লীগটি চালু করা হয়।
বর্তমান নিয়ম অনুসারে ২২ টি দল একে অপরের সাথে হোম-এওয়ে ভিত্তিতে খেলে।তা থেকে ৩ টি দল লা লিগায় খেলার সুযোগ পায়।প্রথম দুটি দল সরাসরি সুযোগ পেলেও ৩ নাম্বার জায়গাটির জন্য ৩-৬ স্থানে থাকা দলগুলো নিজেদের মধ্যে প্লে-অফ ভিত্তিতে মোকাবেলা করে।নিচের দিকের ৪ টি দল প্রিমেরা ফেডারেশনে নেমে যায়।
মাধবী (অভিনেত্রী)

মাধবী একজন সাবেক ভারতীয় চলচ্চিত্র অভিনেত্রী যিনি সত্তরের দশকের মাঝখানদিকে তেলুগু ভাষার চলচ্চিত্রে অভিনয়ের মাধ্যমে তার কর্মজীবন শুরু করেন। তার জন্ম হায়দ্রাবাদে ১৯৬২ সালের ১৪ সেপ্টেম্বর হয়েছিল। মাধবী তামিল, কন্নড়, মালয়ালম এবং হিন্দি ভাষার চলচ্চিত্রেও কাজ করেছেন।
পরিচালক দশরী নারায়ণ রাও তার তেলুগু ভাষার চলচ্চিত্র "থুরপু পাদামারা" (১৯৭৬) এ মাধবীকে অভিনয় করার সুযোগ করে দেন একটি উঠতি বয়সী তরুণীর চরিত্রে। এই চলচ্চিত্রটি ছিলো ১৯৭৫ এর তামিল চলচ্চিত্র "অপূর্ব রাগাঙ্গাল" এর পুনঃনির্মাণ, তামিল চলচ্চিত্রটির মত থুরপু পাদামারাও ব্যবসা-সফলতা পেয়েছিলো। মাধবী সেসময়কার তেলুগু চলচ্চিত্র শিল্পের জনপ্রিয় নায়ক চিরঞ্জীবীর সঙ্গে কাজ করার সুযোগ পেয়ে যান। তার সঙ্গে অভিনয় করা মাধবীর প্রথম চলচ্চিত্র ছিলো "ইন্তলো রামাইয়া ভিদিলো কৃষ্ণানাইয়া" যেটি ১৯৮২ সালে মুক্তি পেয়েছিলো। কৈলাস বলচন্দ যিনি মূলত তামিল ভাষার সিনেমা বানান, ১৯৭৮ সালে "মারো চারিত্রা" নামে একটি রোমান্টিক তেলুগু সিনেমা তৈরি করেন যেটাতে কমল হাসান এবং সারিতা মুখ্য চরিত্রে ছিলেন এবং মাধবী এক বিশেষ গুরুত্বপূর্ণ চরিত্রে অভিনয়ের সুযোগ পান। এই চলচ্চিত্রের হিন্দি পুনঃনির্মাণ পরিচালক বলচন্দ নিজেই করেন এবং ১৯৮১ সালে "এক দুজে কে লিয়ে" নামে মুক্তি দেন এবং ওখানেও মাধবী "মারো চারিত্রা"র মত একই ধরনের চরিত্রে অভিনয় করেন আর এই চলচ্চিত্রটিই হয়ে দাঁড়ায় মাধবী অভিনীত প্রথম হিন্দি চলচ্চিত্র।
বিবি রেক্সা

ব্লেটা "বিবি" রেক্সা (; ; জন্ম আগস্ট ৩০,১৯৮৯) একজন মার্কিন গায়িকা, গীতিকার এবং রেকর্ড প্রযোজক। তিনি "বিলবোর্ড" হট ১০০' তালিকার কয়েকটি সেরা গানে নিমন্ত্রিত অতিথি কন্ঠ শিল্পী হিসেবে সবার কাছে অধিক হারে পরিচিতি পেয়েছেন, যেমন জি-ইজির "মি, মাইসেল্ফ এন্ড আই", ডেভিড গুট্টার "হেই মামা", মার্টিন গ্যারিক্স এর"ইন দ্য নেইম অব লাভ" এবং ক্যাশ ক্যাশ এর "টেইক মি হোম" এর মত গান গুলো অন্যতম। এছাড়াও তিনি এমিনেম এবং রিয়ানার তালিকায় সবার উপরে অবস্থানকারী একক "দ্য মন্সটার" গানটির অন্য সহযোগী গীতিকারদের মধ্যে একজন। ২০১৬ সালের মার্চ মাসে তিনি তার একটি একক "নো ব্রোকেন হার্টস", যেখানে তার সহযোগী শিল্পী হিসেবে কন্ঠ দেননিকি মিনাজ। তিনি তার "আই গট ইউ" এককটি তার (ইপি) বা ছোট অ্যালবাম "" এর প্রধান একক হিসেবে প্রকাশ করেন। পরে "দ্য ওয়ে আই আর (ড্যান্স উইথ সামবডি)"এককটি তার তৃতীয় (ইপি) বা ছোট অ্যালবাম "" এর প্রধান একক হিসেবে প্রকাশ করেন।
ব্লেটা রেক্সার জন্ম ১৯৮৯ সালের ৩০ আগস্ট, মার্কিন যুক্তরাষ্ট্রের, নিউ ইয়র্ক শহরের ব্রুকলিন পৌরসভায়। তার মাতা-পিতা জাতিগত ভাবে আলবেনীয়, এবং তারা রিপাবলিক অব মেসিডোনিয়ার নাগরিক ছিলেনন। তার বাবা ফ্লেমুর রেক্সা, জাতিগত ভাবে আলবেনীয়, তার জন্ম হয়েছিল রিপাব্লিক অব মেসিডোনিয়ার ডেবার শহরে, তিনি মাত্র ২১ বছর বয়সে দেশান্তর হয়ে মার্কিন যুক্তরাষ্ট্রে পাড়ি জমান, যদিও তার মা বেকুরিজি রেক্সার জন্ম হয়েছিল মার্কিন যুক্তরাষ্ট্রে, তবুও তিনিও জাতিগত ভাবে আলবেনিয়ান পরিবার থেকেই ছিলেন, তার পরিবারও রিপাব্লিক অব মেসিডোনিয়ার গষ্টিবার শহর থেকে অধোগামী হয়েছিল। আলবেনিয়ান স্থানীয় ভাষায়, ব্লেটার অর্থ "মৌমাছি"। এটি কিছুটা অদ্ভুট হওয়ায়, রেক্সা তার সাধাসিধে মঞ্চ নামের অংশ হিসেবে "বিবি" নামটি নির্বাচন করেন। যখন ব্লেটার বয়স ৬ বছর, তখন তার পরিবার নিউ ইয়র্ক শহরের স্টেটেন আইল্যান্ড পৌরসভায় চলে আসেন, এবং সেখানে বসবাস করতে শুরু করেন।
প্রাথমিক বিদ্যালয়ে পড়ার সময়কালে থেকে, রেক্সা ৯ বছর এর কিছু বেশি সময় ট্রামপেট বাজাত এবং যদিও তিনি নিজ থেকেই গিটার এবং পিয়ানো বাজানো শিখতেন এবং তা রপ্ত করেন। রেক্সা স্টাটেন আইল্যান্ডের টোটেন ভ্যালি হাই স্কুলে ভর্তি হন, সেখানে তিনি বিভিন্ন রকম গীতিনাট্যে অংশ নিতেন। তিনি হাই স্কুলে পড়ার সময়কালেই গায়কদলে যোগ দেন। গায়কদলে যোগ দেবার পর, তিনি অাবিষ্কার করলেন তার গানের কন্ঠ খুবই সুশৃঙ্খল। 
একজন কিশোরী হিসেবে, তিনি তার লেখা একটি গান দ্য ন্যাশনাল একাডেমি অব রেকর্ডিং আর্টস এন্ড সাইন্সেস'এ দাখিল করেন যা পরে বাৎসরিক "গ্রামি ডে" অনুষ্ঠানে গাওয়া হবে। রেক্সা সেখানে "বেষ্ট টিন সং রাইটার" পুরস্কারটি পেয়ে যান , যা পেতে তাকে তালিকায় থাকা আরো ৭০০ টি লেখাকে পেছনে ফেলতে হয়েছিল। যার ফলে, তিনি প্রতিভাসন্ধানী সামান্থা কক্সের সাথে চু্ক্তিবদ্ধ হন, যিনি রেক্সাকে নিউ ইয়র্ক শহরে গান লেখার পাঠে তার নাম তালিকাভূক্ত করতে উৎসাহিত করেন। 
ইপি সমূহ
রেক্সা অনেক শিল্পীদের জন্য গান রচনা এবং সহ-প্রযোজনা করেছেন, যাদের মধ্যে:
শিরোনামকারী
সহযোগী শিরোনামকারী
শুরুর ভূমিকা
সুন্দররজন পদ্মনবন

এস পদ্মনবন ভারতের সামরিক বাহিনীর একজন জেনারেল ছিলেন। তিনি ১৯৪০ সালের ৫ই ডিসেম্বর জন্মগ্রহণ করেন এবং রাষ্ট্রীয় ভারতীয় সামরিক মহাবিদ্যালয়ে পড়া শেষে ১৯৫৬ সালে জাতীয় প্রতিরক্ষা বিদ্যায়তনে যোগ দিয়ে তিন বছরের মাথায় গোলন্দাজ শাখায় অফিসার পদ লাভ করেন। পদ্মনবন ১৯৮৮ থেকে ১৯৯১ সাল পর্যন্ত একটি ব্রিগেডের অধিনায়কত্ব, মার্চ ১৯৯১ থেকে আগস্ট ১৯৯২ পর্যন্ত একটি পদাতিক ডিভিশনের অধিনায়কত্ব করেন। তিনি ১৯৯২ এর সেপ্টেম্বর থেকে ১৯৯৩ সালের জুন পর্যন্ত ৩য় কোরের প্রধান স্টাফ কর্মকর্তা ছিলেন। লেফটেন্যান্ট জেনারেল পদে পদোন্নতি পেয়ে তিনি পঞ্চদশ কোরের কমান্ডার হয়েছিলেন।
মসাগ্রাম

মসাগ্রাম () হল ভারতের পশ্চিমবঙ্গ রাজ্যের পূর্ব বর্ধমান জেলার বর্ধমান সদর দক্ষিণ মহকুমার জামালপুর ব্লকের আজহাপুর গ্রাম পঞ্চায়েতের অন্তর্গত একটি শহর। মসাগ্রাম থেকে প্রথম চন্দ্রগুপ্তের একটি মুদ্রা আবিষ্কৃত হয়েছে, যা বর্তমানে বঙ্গীয় সাহিত্য পরিষদে সংরক্ষিত রয়েছে।
মসাগ্রাম এ অবস্থিত।
এটি দামোদর নদীর তীরে অবস্থিত।এটি পালসিট থেকে প্রায় ৭ কিলোমিটার (৪.৩ মাইল) দক্ষিণে এবং শক্তিগড় থেকে ১২ কিলোমিটার (৭.৫ মাইল) দূরে অবস্থিত। 
মসাগ্রাম ৪৩১০ জনসংখ্যার সাথে জামালপুর ব্লকের ১২ তম জনসংখ্যাবিশিষ্ট গ্রাম, যা ভারতের পশ্চিমবঙ্গের পূর্ব বর্ধমান জেলায় অবস্থিত।মসাগ্রাম গ্রামের মোট ভৌগোলিক এলাকা ৩.৮২ বর্গ কিলোমিটার এবং এটি ব্লকের এলাকায় ১৬ তম বৃহত্তম গ্রাম।গ্রামের জনসংখ্যা ঘনত্ব প্রতি কিলোমিটারে ১১২৮ জন।
বর্ধমান জংশন রেল স্টেশন থেকে মসাগ্রাম রেলওয়ে স্টেশন ২৩ কিলোমিটার (১৪ মাইল) এবং হাওড়া-বর্ধমান কর্ড লাইনে হাওড়া জংশন রেলওয়ে স্টেশন থেকে ৭২ কিলোমিটার (৪৫ মাইল) দূরে অবস্থিত। এটি বাঁকুড়া-মসাগ্রাম লাইনের নির্মানস শেষে একটি টার্মিনা্ল স্টেশন (নির্মাণাধীন) হবে। 
এটি এনএইচ ১৯-এ অবস্থিত এবং একটি রাস্তা মেমারীতে গ্র্যান্ড ট্রাঙ্ক রোডের পরিণত হয়।
বেলজীয় প্রথম বিভাগ এ

বেলজীয় প্রথম বিভাগ এ হলো বেলজিয়াম ফুটবল লিগের সর্বোচ্চ স্তর।১৮৯৫ সালে শুরু হওয়া লিগটি ২০১৫-১৬ মৌসুমে এর নাম পরিবর্তন করে দেয়া হয় বেলজিয়াম প্রো লিগ (স্পন্সরশীপ কারণে জুপিলার প্রো লিগ ও বলা হয়। ডাচ উচ্চারণ [ˈʒypilɛr ˈproː ˈlik])। উন্নতি- আবনমন পদ্ধতিতে ১৬টি দল এতে প্রতিযোগিতা করে। লিগটির বর্তমান স্পন্সর Anheuser-Busch InBev জুপিলার বিয়ার প্রস্তুতকারী প্রতিষ্ঠান। এই পর্যন্ত ৭৫ টি ক্লাব এই লিগে প্রতিযোগিতা করেছে।তাদের মধ্যে ১৫ টি ক্লাব শিরোপা জয় করতে পেরেছে।সবচেয়ে সফল ক্লাব এন্ডারলেক্ট।
১৮৯৫ সালে ৭টি দল নিয়ে চ্যাম্পিয়নশিপ কাপ নামে লিগটি শুরু হয়।প্রথম কয়েক মৌসুম দ্বিতীয় কোনো লিগ ছিলো না বিধায় কোনো অবনমন পদ্ধতি ও ছিলো না।১৮৯৮-৯৯ মৌসুমে ২ টি লিগ করার ফলে পদ্ধতিটা চালু করা হয়।যদিও ১৯০০-০১ মৌসুমে সেটি বন্ধ রেখে পরের বছর থেকে আবার চালু করা হয়।পরবর্তীতে দল সংখ্যা ও প্রতিযোগিতার নিয়ম অনেক বার পরিবর্তিত হয়।মাঝে বিশ্বযুদ্ধের জন্য কয়েকবছর খেলা বন্ধ থাকে।লিগের নামও কয়েক বার পরিবর্তন হয়।সর্বশেষ ২০১৬ থেকে এর নাম বেলজিয়ান প্রথম বিভাগ এ
বর্তমান নিয়ম অনুসারে ১৬ টি ক্লাব প্রত্যেকটির সাথে হোম-এওয়ে ভিত্তিতে মোট ৩০ টি ম্যাচ খেলে।প্রতি ম্যাচ জয়ের জন্য ৩ ও ড্র‍য়ের জন্য ১ পয়েন্ট দেয়া হয়।নিয়মিত মৌসুম শেষে পয়েন্ট তালিকার শীর্ষ ৬ দল চ্যাম্পিয়নশিপ প্লে-অফ খেলে।প্রত্যেকটি দল সবার সাথে ১ টি করে খেলার পরে তালিকার ১ম দলটি বিজয়ী হয়।অবনমনের ক্ষেত্রেও নিচের দলগুলোও প্লে অফ খেলে।যেখান থেকে ১ টি দলের অবনমন ঘটে।
কে হতে চায় কোটিপতি?

কে হতে চায় কোটিপতি? হল যুক্তরাজ্যের গেম শো "হু ওয়ান্টস টু বি এ মিলিয়নেয়ার?"-এর উপর ভিত্তি করে তৈরি একটি বাংলাদেশী গেম শো। অনুষ্ঠানটি ১০ জুলাই ২০১১ সালে শুরু হয়। অনুষ্ঠানটি দেশ টিভিতে প্রচারিত হয়।এতে উপস্থাপনা করেন আসাদুজ্জামান নূর।
এটির মোট ৫২টি পর্ব প্রচারিত হয়। এটি প্রযোজনা করে ডেল্টা বে বাংলাদেশ এবং ডেল্টা বে ছিল বাংলাদেশে জন্য এই অনুষ্ঠানের অফিসিয়াল লাইসেন্সধারী।
এই অনুষ্ঠানে বেশ কিছু উল্লেখযোগ্য তারকা অংশ নেন।
বাদশাহ আব্দুলআজিজ আন্তর্জাতিক বিমানবন্দর

বাদশাহ আব্দুলাজিজ আন্তর্জাতিক বিমানবন্দর (KAIA) () জেদ্দা থেকে ১৯ কি.মি. উত্তরে অবস্থিত একটি বিমানবন্দর। এর নামকরণ করা হয় বাদশাহ আবদুলাজিজ আল সৌদের নামে। এটি ১৯৮১ সালে উদ্বোধন করা হয়, যা সৌদি আরবের সবচেয়ে ব্যস্ত ও তৃতীয় বৃহত্তম বিমানবন্দর। এটি মূলত হজ্জ টার্মিনাল নামে পরিচিত এবং একসাথে ৮০,০০০ যাত্রীকে পরিচালনা করতে সক্ষম।
বেলা থোর্ন

অ্যানাবেলা আভেরি থোর্ন (জন্ম ৮ই অক্টোবর, ১৯৯৭) একজন মার্কিন অভিনেত্রী ও গায়িকা। তিনি অভিনয় করেছেন রুথি স্পিভেই চরিত্রে "মাই ওন ওষ্ট এনিমি" টেলিভিশন ধারাবাহিকে, টেন্সি হেনরিকসন চরিত্রে "বিগ লাভ" এর আসন্ন মৌসুমে, এবং সিসি জোনস চরিত্রে ডিজনি চ্যানেলের সম্প্রচারিত "সেইক ইট আপ" ধারাবাহিকে। তিনি আরো আবিভূর্ত হয়েছেন হিলারি/"ল্যারি" চরিত্রে "ব্লেনডেড" চলচ্চিত্রে এবং সিলিয়া চরিত্রে "আলেকজান্ডার অ্যান্ডড দ্য টেরিবল, হরিবল, নো গুড, ভেরি ব্যড ডে" চলচ্চিত্রে। ২০১৫-এ, তিনি মেডিসন চরিত্রে "দ্য ডাফ", আমান্ডা চরিত্রে "পারফেক্ট হাই" এবং হ্যাজেল চরিত্রে "বিগ স্কাই" চলচ্চিত্রে অভিনয় করেছেন। থ্রন সম্প্রতি পেইজ চরিত্রে ফ্রিফর্ম চ্যানেলের, "ফেমাস ইন লাভ" ধারাবাহিকে অভিনয় করছেন।
থ্রন প্রেমব্রুক পাইনস, ফ্লোরিডায় জন্মগ্রহণ করেন। তার পিতা-মাতা হচ্ছেন তামারা এবং ডিলান্সেই রেয়নাল্ডো "রেয়"থ্রন। তার তিনজন অগ্রজ সহোদর রয়েছে। তারা হচ্ছে, কাইলী,ড্যানিয়েল, এবং রেমি, তারাও হচ্ছে অভিনেতা। তার পিতা একজন কিউবান বংশোদ্ভূত। তিনি আরো বর্ণনা করেছেন তার পূর্বপুরুষগন ইতালীয় এবং আইরিশ বংশোদ্ভূত।
থ্রেনের বাবা ২০০৭-এ একটি মোটর সাইকেল দুর্ঘটনায় মারা যায়।
থ্রন প্রথম গ্রেড থেকেই পড়ার অসুবিধা জনিত রোগে আক্রান্ত। পাবলিক বিদ্যালয়ে ভর্তির পূর্বে তিনি গৃহ-বিদ্যালয়ে ছিলেন, যেখানে তিনি তর্জনের শিকার হয়েছিলেন। তিনি পড়ালেখায় উন্নতি করতে থাকেন একটি সিলভান লার্নিং সেন্টারে ভর্তির পর এবং এক গ্রেড এগিয়ে পড়া ও লেখা শুরু করেন।তিনি তার পড়ার অসুবিধা নিয়ে আলোচনা করেন এপ্রিল ২০১০-এ "আমেরিকান চিয়ারলিডার" সাময়িক পত্রিকার ইন্টারভিউয়ে এবং বর্ণনা করেছেন তিনি তার এই সমস্যা মোকাবেলা করেছেন তিনি যা কিছু খুজে পেয়েছেন তা অক্ষরে অক্ষরে পড়ে, এমনি খাদ্য-শষ্যের মোড়কের উপরের লেখাগুলো পর্যন্ত পড়েছেন।
২৩ই আগস্ট, ২০১৬-এ থ্রন টুইটারে উভকামী হিসেবে এসেছেন।
থ্রন হিউম্যান সোসাইটি, কাইস্টিক ফিবরোসিস ফাউন্ডেশন, এবং নরম্যাড অর্গানাইজেশনের একজন উৎসুক সর্মথক, যেটি আফ্রিকার শিশুদের শিক্ষা, খাবার ও ঔষধ সরবরাহ করে।
বেলা থ্রন প্রকাশ করেছেন দুইটি সম্প্রসারিত বাজনা, তিনটি একক গান, একটি ফিচার গান, চারটি প্রচারণামূলক একক, এবং ছয়টি গানের ভিডিও। থ্রনেন প্রথম একক, "ওয়াচ মি", ফিচারিং যেনদায়া প্রকাশিত হয় ২১ জুনে এবং মার্কিন যুক্তরাষ্ট্রের ""বিলবোর্ড" হট ১০০ তালিকায় ৮৬ নম্বরে অবস্থান করে। ইউএস টপ হিটসিকার্স তালিকায় ৯ম স্থানে অবস্থান করে। এবং রিয়া কর্তৃক: গোল্ড স্বীকৃতি পায়। দ্বিতীয় একক, "টাইলজক্স", প্রকাশিত হয় ৬ই মার্চে , এবং মার্কিন যুক্তরাষ্ট্রের ""বিলবোর্ড" হট ১০০ তালিকায় ৯৭ তম হিসেবে অবস্থান করে।
মার্চ ২০১৩-এ, বেলা থ্রন ঘোষণা দেন তিনি হলিউড রেকডর্সের সঙ্গে চুক্তিবদ্ধ হয়েছেন, এবং তার অভিষেক গানের জন্য কাজ করছেন। ২রা মে, ২০১৪-এ, তার অভিষেক অ্যালবামের নাম "কল ইট হোয়াটএভার" এর নাম জানা যায়। এবং, ১৪ই মে, তিনি তার অভিষেক একক "কল ইট হোয়াটএভার" প্রকাশিত হয়। ১৫ই অক্টোবর, থ্রন জানান তার অভিষেক অ্যালবাম বাতিল করা হয়েছে এবং তিনি একটি ইপি, "জার্সি" প্রকাশিত করেন ১৭ই নভেম্বর, ২০১৪-এ।
ফুলবাড়ি

ফুলবাড়ি ভারতের পশ্চিমবঙ্গ রাজ্যের জলপাইগুড়ি জেলার রাজগঞ্জ সমষ্টি উন্নয়ন ব্লকের ভারত-বাংলাদেশ সীমান্তে যানবাহন এবং জনগণের জন্য একটি সড়ক সীমানা এবং একটি প্রস্তাবিত পৌরসভা। ভারত-বাংলাদেশ সীমান্ত অতিক্রম করে বাংলাদেশে ফুলবাড়ির বিপরীতে রয়েছে বাংলাবান্ধা ইউনিয়ন।
ভারতে ফুলবাড়ি এবং বাংলাদেশের বাংলাবান্ধার মধ্যে যানবাহনগুলির সীমান্ত অতিক্রম শুরু হয় ২০১১ সালের জানুয়ারিতে। এর আগে, সীমান্তের মধ্যে নেপাল-বাংলাদেশ ট্রানজিট ১৯৯৭ সালে সীমিতভাবে শুরু করে। উভয় পক্ষের পণ্যদ্রব্য ট্রাক সীমান্ত অতিক্রম করে এবং অন্য দেশে গুদামে পণ্য আনলোড করে। ভারতের অর্থমন্ত্রী প্রণব মুখোপাধ্যায় এবং বাংলাদেশ কৃষি মন্ত্রী মতিয়া চৌধুরী উদ্বোধনী অনুষ্ঠানে উপস্থিত ছিলেন। এই স্থলবন্দরটি বাংলাদেশের এবং ভারতের মধ্যে মানুষের চলাচলের জন্যও ব্যবহার করা যেতে পারে। 
সীমান্তে যথাযথ সুবিধা নেই এবং ফুলবাড়ি ও ভারত-নেপাল সীমান্তের সড়কের অবস্থা সম্পর্কে অভিযোগ রয়েছে। ভারত নেপালের চেকপোস্টে অবস্থিত কাঁকরভিটা স্থল বন্দর থেকে সড়কটি উন্নত করতে পদক্ষেপ গ্রহণ করেছে, যেখানে নেপালী চেক-পোস্ট অবস্থিত, জাতীয় সড়ক ৩১ সি থেকে মেচি নদী এবং রাজ্য মহাসড়ক ১২-এ ফুলবাড়ি সীমান্ত পোস্টে অবস্থিত।
ফিজেট স্পিনার

ফিজেট স্পিনার বা ফ্রিজেট স্পিনার একটি জনপ্রিয় খেলনা। আঙুলের মাথায় কেন্দ্র রেখে এই খেলনাটাকে ঘুরাতে হয়, সাথে সাথে আঙুলের ওপর এর ব্যালেন্সের দিকে খেয়াল রাখতে হয় ফিজেট। অনেক স্পিনারে ইউএসবি কেবলের সাহায্যে চার্র্জ দেয়ার ব্যবস্থা থাকে, থাকে ত্রিমাত্রিক নকশা। স্পিনার একটি ছোট বল বিয়ারিং ডিভাইস যেটি ব্যবহারকারীরা তার আঙুলের মধ্যে ঘোরাতে পারে। ব্যবহারকারীদের অভিজ্ঞতা অনুযায়ী, এই খেলনার গতি একটি মনোরম সংবেদী অভিজ্ঞতা প্রদান করে থাকে। স্নায়বিক শক্তি বা মানসিক চাপ এবং মনযোগী হতে এ খেলনা সাহায্য করে বলে অনেকের দাবি। ফিজেট স্পিনার প্লাস্টিক, ব্রাস, স্টেইনলেস স্টিল, টাইটেনিয়াম এবং কপারসহ নানা উপাদানে তৈরি করা হয়।
এই খেলনা ১৯৯৩ সালে উদ্ভাবন করা হয়।
ফিজেট স্পিনার মনোযোগ ঘাটতি, উদ্বেগ এবং অটিজম এর মতো সমস্যাগুলোর প্রতিষেধক হিসেবে কাজ করে থাকে। ফিজেট স্পিনারের সবচেয়ে বড় যে সুবিধার কথা বলা হয় তা হল- অটিজম আক্রান্ত শিশুদের এই স্পিনার ব্যবহারে যথেষ্ট উপকার পাওয়া যায়। তবে ফিজেট স্পিনার দিয়ে অটিস্টিক শিশুদের ব্যায়ামের পরিবর্তে সাহায্য করে এমন কোনো বিজ্ঞানসম্মত কোনো প্রমাণ পাওয়া যায়নি। তবে এই দাবির প্রচুর বিপরীত মতামতও রয়েছে।
ফিজেট স্পিনার মারাত্নক আসক্তি তৈরী করে অনেক ব্যবহারকারী ও অভিভাবকরা এর ব্যবহার নিয়ে উদ্বিগ্ন। ফিজেট স্পিনারকে ঘিরে সবচেয়ে বেশি বিতর্কের কারণ বিশ্বের অনেক দেশের প্রচুর স্কুল তাদের ক্লাসরুম থেকে ফিজেট স্পিনার নিষিদ্ধ করে দিয়েছে।
আলেসিয়া কারা

আলেসিয়া কারাচোলো (; জন্ম জুলাই ১১, ১৯৯৬), যাকে সবাই পেশাগতভাবে আলেসিয়া কারা নামে চিনেন, একজন কানাডিয়ান গায়িকা এবং গীতিকার। ইউটিউবের বিভিন্ন আবহমান গানের শাব্দিক কভার করার পর, তিনি ড্যাফ জ্যাম রেকর্ডিং এর সাথে চুক্তিবদ্ধ হন, এবং তিনি তার প্রথম আত্বপ্রকাশকারী একক, "হিয়ার" প্রকাশ করেন, তার সেই এককটির জন্য তুলনামূলক ভাবে কম প্রচারণা করা হয়েছিল এবং তবুও এককটি প্রকাশ কাল পর থেকেই সবার কাছে জনপ্রিয়তা পেয়ে যায় আর এটি দীর্ঘ সময়ের জন্য সফলতা পেয়ে যায়, যাকে সাধারনত বলা হয় স্লিপার হিট। এককটি মার্কিন যুক্তরাষ্ট্রের সেরা এককের তালিকায় ৫ নম্বরে উঠে আসে তার সাথে কানাডাতেও সেরা ২০ নম্বরে উঠে আসে। ২০১৫ সালেকারা তার আত্বপ্রকাশকারী স্টুডিও অ্যালবাম, "ক্নো-ইট-অল" প্রকাশ করেন। পরবর্তীতে সেই বছরের মধ্যেই এই অ্যালবামটির তৃতীয় একক, "স্কারস ট্যু ইয়র বিউটিফুল" "বিলবোর্ড"হট ১০০ এর তালিকায় সেরা ১০ নম্বরে উঠে আসে। ২০১৭ সালে কারা, প্রযোজক যেডড কে ২০১৭-এ,দ্বৈতভাবে প্রযোজক যেডড কে"স্টে" এককটি তৈরীতে সহায়তা করেন, যেটি পরে "বিলবোর্ড"হট ১০০ এর তালিকায় সেরা ৭ নম্বরে পৌছে যায়, এটি তার সংগীত জীবনে সেরা ১০ নম্বরে মধ্যে স্থান পাওয়া একক গুলোর মধ্যে তৃতীয়।
কারাচিওলো কানাডার অন্টারিও রাজ্যের ব্রাপটন শহর থেকে, সেখানে তিনি কর্ডিনাল এম্ব্রোজিক ক্যথলিক সেকেন্ডারী স্কুলে ভর্তিহন। তিনি ইতালীয় বংশধর যা সিডেরনো, কালাব্রিয়া থেকে এসেছে; তার বাবার জন্মস্থান কানাডা, আর তার বাবার পিতা-মাতা ছিলেন ইতালীয়, এবং তার মা একজন ইতালীয় অভিবাসী। শিশু বয়স থেকেই , তিনি কবিতা লিখতেন এবং থিয়েটারে অভিনয় করতেন। ১০ বছর বয়সেই তিনি বাজানো শিখেন তার বয়স যখন ১৪ বছর, তখন তিনি তার পরিবেশিত গানের কভার সমূহ তার নিজের ইউটিউব চ্যানেলে পোষ্ট করা শুরু করেন। 
কারার গান গাওয়া এবং লেখার ভঙ্গীর সাথে কিছু অনন্য সংগীত শিল্পীদের উপমিত করা হয়ে থাকে, যাদের মধ্যে লর্ড, এ্যামি ওয়াইনহাউস, রিয়ানা, এবং নোরা জোন্স অন্যতম। তাকে বিভিন্ন রেডিও স্টেশনের অনুষ্ঠানে হাজির হতে দেখা যায়; সেই সঙ্গে বোষ্টোন শহরের মিক্স ১০৪.১ রেডিওর "১৫ সেকেন্ডেস অব ফেইম" অনুষ্ঠানটিতেও হাজির হয়েছিলেন। ২০১৫ সালে, তিনি ইপি এন্টারটেইনমেন্ট নামক একটি ছাপা প্রতিষ্ঠানের সাথে একটি চুক্তিতে আবদ্ধ হন, তার পাশাপাশি ড্যাফ জ্যাম রেকর্ডিংসের সংবিভাগের সাথেও। 
২০১৬ জুনো অ্যাওয়ার্ডে, কারাকে ২০১৬ সালের সেরা সাফল্যমন্ডিত গায়িকা/তারকা অ্যাওয়ার্ড দেওয়া হয়। ২০১৬ সালের ৭ই মার্চে, তার "অয়াইল্ড থিংগ্স" গানটির অফিসিয়াল গানের ভিডিও মুক্তি পায়। ২০১৬ সালের এপ্রিলে, কারা ঘোষণা করেন, যে তিনি ব্রিটিশ অল্টারনেটিভ রক ব্যান্ড কোল্ডপ্লে এর এ্য হেড ফুল অব ড্রিমস ট্যুরের ইউরোপিয়ান এবং উওর আমেরিকান অংশে তাদের সমর্থনকারী গায়িকা হিসেবে তিনি অংশ নিবেন, এবং সেখানে ব্রিটিশ গ্রামি জয়ী গায়িকা এবং গীতিকার ফক্সেস এর পাশাপাশি অংশ নিবেন। ২০১৬ সালের ২৩শে জুনে, গায়ক ট্রয়ে সিভানের "অয়াইল্ড" গানটির পুনরায়-প্রকাশ সংস্করণে কারাকে সাহায্যকারী গায়িকা হিসেবে দেখা যায়। ২০১৬ সালের ২৪শে জুনে তিনি জন পাওয়েল টেন্টের গ্লাস্টনব্যারি ফেস্টাভালে গান পরিবেশন করেন। ২০১৬ সালের ৩রা নভেম্বরে ডিজনির সিনেমা "মোয়ানা" এর জন্য গাওয়া তার একটি একক "হাউ ফার ইট উইল গো"এর গানের ভিডিও মুক্তি পায়। গানটির গীতিকার ছিলেন লিন-ম্যানুয়েল মিরান্ডা, এবং প্রযোজনা করেছিলেন অক ফেল্ডার আর ভিডিওটির নির্দেশনা প্রদান করেন আয়্যা টানিম্যুরা.
যাদের দ্বারা কারা প্রভাভিত তারা হলেন, লওরেন হিল, এ্যামি ওয়াইনহাউস, পিঙ্ক, দ্য ব্লাক আইড পিস এর গায়িকা ফার্গী, ড্রেক এবং এড শিরান। 
! সাল
! সাথে
! বিভাগ
! মনোনীত / কাজ
! ফলাফল
! class="unsortable" |
ডোনাল্ড গ্লোভার

ডোনাল্ড ম্যাকিনলি গ্লোভার (জন্ম ২৫শে সেপ্টেম্বর, ১৯৮৩) একজন আমেরিকান অভিনেতা, লেখক, প্রযোজক, পরিচালক, কমেডিয়ান, র‍্যাপার, গায়ক এবং গীতিকার। তিনি চাইল্ডিশ গাম্বিনো নামে মঞ্চে গান পরিবেশন করেন এবং এমসিডিজে নামে ডিস্ক জকি হিসেবে কাজ করেন।
ডিরিক কমেডির সাথে তার কাজ করার জন্য তিনি প্রথমে সকলের দৃষ্টি আকর্ষণ করেন এবং টিনা ফেইসের সহায়তায় ২৩ বছর বয়সে এনবিসি কমেডি সিরিজ ৩০ রক এর লেখক হিসেবে নিযুক্ত হন। পরে তিনি এনবিসি সিটকম "কমিউনিটি"তে কমিউনিটি কলেজের শিক্ষার্থী ট্রয় বার্নস চরিত্রে অভিনয় করেন। তিনি বর্তমানে এফএক্স টেলিভিশনে প্রচারিত ধারাবাহিক "আটলান্টা"য় অভিনয় করছেন এবং তিনি এর নির্মাতাও। তিনি "" ছবিতে অ্যারন ডেভিস চরিত্রে অভিনয় করেন। আসন্ন শিরোনামহীন হান সলোর স্টার ওয়ার্স চলচ্চিত্রের তরুণ ল্যান্ডো ক্যালরিসিয়ান চরিত্রে অভিনয় করবেন। তিনি ডিজনির চলচ্চিত্র "দ্য লায়ন কিং"-এর পুনঃনির্মাণে সিম্বা চরিত্রের জন্য কণ্ঠ প্রদান করবেন।
নিজ থেকে মুক্তি দেওয়া বেশ কিছু অ্যালবাম এবং মিক্সড টেপ প্রকাশের পর গ্লোভার ২০১১ সালে গ্লাসনোট রেকর্ডসের সাথে চুক্তিবদ্ধ হন। তিনি ২০১১ সালে ১৫ নভেম্বর তার প্রথম অ্যালবাম "ক্যাম্প" প্রকাশ করেন, যা সাধারণত ইতিবাচক পর্যালোচনা লাভ করে। তার দ্বিতীয় স্টুডিও অ্যালবাম "বিকজ দি ইন্টারনেট" ২০১৩ সালের ১০ই ডিসেম্বর মুক্তি পায়। ২০১৫ সালে গ্লোভার দুটি গ্র্যামি পুরস্কারের জন্য মনোনীত হন, "বিকজ দি ইন্টারনেট" অ্যালবামের জন্য শ্রেষ্ঠ র‍্যাপ অ্যালবাম এবং তার একক গান "থ্রি থাউজেন্ড ফাইভ" গানের জন্য শ্রেষ্ঠ র‍্যাপ পরিবেশনা বিভাগে। গ্লোভারের তৃতীয় অ্যালবাম, "অ্যাওয়াকেন, মাই লাভ!", ডিসেম্বর ২, ২০১৬ মুক্তি পায়।
গ্লোভার ক্যালিফোর্নিয়ার এডওয়ার্ডস এয়ার ফোর্স বেসে জন্মগ্রহণ করেন এবং জর্জিয়ার স্টোন মাউন্টেনে বেড়ে ওঠেন। তার মা, বেভারলি (জন্মনাম স্মিথ) একজন অবসরপ্রাপ্ত ডে কেয়ার প্রদানকারী এবং তার পিতা ডোনাল্ড সিনিয়র অবসরপ্রাপ্ত ডাকঘর কর্মী। তার পিতা-মাতা ১৪ বছর ধরে পিতামাতার পিতামাতার দায়িত্ব পালন করেন। গ্লোভার জেহোভার সাক্ষী হিসেবে বেড়ে ওঠেছেন। তিনি দিকাল্‌ব স্কুল অফ দি আর্টস-এ পড়াশুনা করেন এবং তাকে উচ্চ মাধ্যমিক বিদ্যালয়ের যুগপত্রে "সিম্পসনস-এর জন্য লিখতে" ভোট দেয়া হয়।
বাংলাদেশ পানি উন্নয়ন বোর্ড

বাংলাদেশ পানি উন্নয়ন বোর্ড (পাউবো) বাংলাদেশের একটি বিশেষায়িত সংস্থা। এটি একটি সরকারি সংস্থা যা বাংলাদেশের ভূ-পৃষ্ঠের পানি এবং ভূগর্ভস্থ পানি সুষ্ঠ পরিচালনার জন্য নিয়োজিত। এর সদর দপ্তর ঢাকায় অবস্থিত। জনাব মুহাম্মদ আমিরুল হক ভূঞা বোর্ডের মহাপরিচালক।<ref>
২০০৫ সালের সিরিজ বোমা হামলা

২০০৫ সালের ১৭ আগস্ট সারাদেশে একযোগে সিরিজ বোমা হামলা চালায় নিষিদ্ধ জঙ্গি সংগঠন জামায়াতুল মুজাহিদীন বাংলাদেশ (জেএমবি)। ওইদিন সকাল সাড়ে বেলা ১১-১১:৩০ এর মধ্যে মধ্যে দেশের ৬৩ জেলার প্রেসক্লাব, গুরুত্বপূর্ণ স্থাপনা ও  ঢাকার ৩৪টিসহ সাড়ে ৪শ’ স্পটে প্রায় ৫শ’ বোমার বিস্ফোরণ ঘটায় জঙ্গিরা। এই হামলায় নিহত হন ২ জন এবং আহত হয় দু’শতাধিক মানুষ।
২০০৫ সালের ১৭ আগস্ট বেলা প্রায় ১১টায় ঢাকা সহ দেশের ৩০০টি স্থানে ৫০০ বোমা হামলা করা হয়। আধ ঘণ্টার ব্যবধানে চালানো এ সিরিজ বোমা হামলায় দু’জন নিহত ও দুই শতাধিক মানুষ আহত হন। ৬৪ জেলার মধ্যে মুন্সীগঞ্জ জেলা বাদে অবশিষ্ট ৬৩টি জেলায় এই হামলা করা হয়। হাইকোর্ট, সুপ্রিমকোর্ট, জেলা আদালত, বিমানবন্দর, মার্কিন দূতাবাস, জেলা প্রশাসকের কার্যালয়, জেলা পুলিশ সুপারের কার্যালয়, প্রেসক্লাব ও সরকারি-আধা-সরকারি স্থাপনায় বোমা হামলা চালায় জঙ্গিরা। হামলার জায়গাগুলোতে জেএমবির জঙ্গিরা লিফলেট ছড়িয়ে দেয়।
জেএমবির সিরিজ বোমা হামলার বিরুদ্ধে দেশের বিভিন্ন থানায় ১শ ৬১টি মামলা হয়। এর মধ্যে এখন পর্যন্ত বিচার কাজ শেষ হয়েছে ১শ ০২টি মামলার। নিষ্পত্তিকৃত মামলাগুলোয় শীর্ষ জঙ্গি নেতা শায়খ আবদুর রহমান ও সিদ্দিকুল ইসলাম বাংলা ভাইসহ ৩৫ জঙ্গিকে মৃত্যুদণ্ড দেওয়া হয়। যাবজ্জীবন কারাদণ্ড দেওয়া হয় ১৩১ জনকে। বিভিন্ন মেয়াদে আরও ১৮৪ জনকে সাজা দেওয়া হয়। খালাস পান ১১৮ জন।
ভূকম্পবিজ্ঞান

ভূকম্পবিজ্ঞান () হচ্ছে পৃথিবীর বা অন্যান্য গ্রহের মধ্য দিয়ে সঞ্চারিত ভূমিকম্প এবং স্থিতিস্থাপক তরঙ্গের বৈজ্ঞানিক গবেষণা। ভূগর্ভস্থ ভূমিকম্পের প্রভাব যেমন সুনামি এবং বিভিন্ন ভূকম্পীয় উৎস যেমন জলবায়ু, টেকটনিক, মহাসাগরীয়, বায়ুমণ্ডলীয়, এবং কৃত্রিম বিস্ফোরণগুলির মতো প্রক্রিয়াগুলি এতে অন্তর্ভুক্ত রয়েছে। পূর্ববর্তী ভূমিকম্প সম্পর্কিত বিষয় থেকে তথ্য নির্ণয় করার জন্য যে ভূতত্ত্ব ব্যবহার করা হয় এমন একটি ক্ষেত্র হল প্লেসিয়াবাদবিজ্ঞান।সময় অনুযায়ী পৃথিবীর গতি সংরক্ষণ রাখাকে বলা হয় ভূকম্পলিপি। একজন ভূতাত্ত্বিক হচ্ছেন বিজ্ঞানী যিনি ভূকম্পন গবেষণা করেন।
ভূমিকম্পের প্রাকৃতিক কারণগুলির প্রাথমিক ধারণা মিলেতুসের থালেস (খ্রিষ্টপূর্ব: ৫৮৫), মিলেতুসের আনাক্সিমেনিস (খ্রিষ্টপূর্ব: ৫৫০), এরিস্টটল (খ্রিষ্টপূর্ব: ৩৪০) এবং চাং হেনং (খ্রিষ্টপূর্ব: ১৩২) -এর লেখাগুলিতে অন্তর্ভুক্ত ছিল।
১৩২ খ্রিষ্টাব্দে, চীনের হান রাজবংশের চাং হেনং প্রথম ভূতত্ত্বকে নকশা করেছেন।
১৬৬৪ সালে, এথানাসিয়াস কিচির যুক্তি দেন যে পৃথিবীর ভেতর আগুনের গতিপথ এবং এর গতি প্রভাবের কারণে ভূমিকম্প হয়।
১৭০৩ সালে, মার্টিন লিস্টার (১৬৩৮ থেকে ১৭২১) এবং নিকোলাস লেমরি (১৬৪৫ থেকে ১৭১৫) প্রস্তাব করেন যে ভূমিকম্প পৃথিবীতে রাসায়নিক বিস্ফোরণের দ্বারা সৃষ্ট হয়।
১৭৫৫ এর লিসবন ভূমিকম্পটি, ভূমিকম্পের আচরণ এবং এর কার্যনির্বাহীতা বোঝার ক্ষেত্রে বৈজ্ঞানিক প্রচেষ্টাকে তীব্রতর করে। সর্বপ্রথম এ কাজে প্রতিক্রিয়া দেখান জন বেভিস (১৭৫৭) এবং জন মাইকেল (১৭৬১) । মাইকেল নির্ধারণ করেছেন যে ভূমিকম্পটি পৃথিবীর মধ্য থেকে এবং এর গতিবিধির তরঙ্গ থেকে উৎপন্ন হয় যা "ভূ-পৃষ্ঠের নিচে শিলা পাথরের নাড়াচাড়া থেকে হয়েছে"।
১৮৫৭ সাল থেকে, রবার্ট মাললেট যান্ত্রিক ভূকম্পবিদ্যা পদ্ধতির ভিত্তি স্থাপন করেন এবং বিস্ফোরক ব্যবহার করে ভূতাত্ত্বিক পরীক্ষায় নিজেকে নিয়োজিত করেন। তিনি "সিসমোলজি"(ভূকম্পবিদ্যা) শব্দটি সিদ্ধ করার জন্য দায়ী।
১৮৯৭ সালে, এমিল ওয়াইখার্ট এর তাত্ত্বিক গণনা অনুসারে তিনি এ সিদ্ধান্তে উপনীত হয় যে, পৃথিবীর অভ্যন্তরিন গঠনে একটি সিলিকেটের আচ্ছাদন বা আবরণ রয়েছে যা মূল লৌহ কোর বা কেন্দ্র স্থল কে ঘিরে রয়েছে।
১৯১৬ সালে রিচার্ড ডিকসন ওল্ডহ্যাম সিসমোগ্রামের উপর পি-তরঙ্গ, এস-তরঙ্গ এবং পৃষ্ঠ তরঙ্গের আগমনের স্বরূপ শনাক্ত করেন এবং প্রথম স্পষ্ট প্রমাণ বা ধারণা দেন যে পৃথিবীর একটি কেন্দ্রীয় কেন্দ্র স্থল রয়েছে।
১৯১০ সালে, সান ফ্রান্সিসকো ভূমিকম্পের উপর অধ্যয়ন করে, হ্যারি ফিল্ডিং রিড "ইলাস্টিক রিবাউন্ড থিওরি"টি উপস্থাপন করেন যা আধুনিক টেকটোনিক গবেষণার ভিত্তি। এই থিওরি বা তত্ত্বটির উন্নয়ন সাধন করা হয়েছে পূর্বের ইলাস্টিক উপকরণ এবং গণিতের উপর ভিত্তি করে।
১৯২৬ সালে ভূমিকম্প তরঙ্গের উপর গবেষণার ভিত্তিতে হ্যারল্ড জেফরিস প্রথম দাবি করেন যে, আচ্ছাদনের নিচে পৃথিবীর মূল বা কোর টি হচ্ছে তরল।
১৯৩৭ সালে, ইনজ লিহমান সিদ্ধান্তে উপনিত হলেন যে, পৃথিবীর তরল অংশের বহিরাগত কোরের মধ্যে একটি কঠিন ভেতরের কোর রয়েছে।
১৯৬০-এর দশকে পৃথিবী বিজ্ঞান ব্যাপক তত্ত্বের মাধ্যমে বিকশিত হয়েছিল যা এখন প্লেট টেকটনিকস এর সুপ্রতিষ্ঠিত তত্ত্বের মধ্যে একত্রিত হয়েছে।
কারসানদাস পে অ্যান্ড ইউজ

চলচ্চিত্রের নায়ক তিলক, যিনি তার ছোট ভাই সুন্দরকে চালনা ও পরিচালনা করেন এবং টয়লেট ব্যবহার করেন।তিলক এবং জয়া প্রথম দেখাতেই তাদের মধ্যে প্রেম ঘটবে।জয়া (দাক্ষা জোশি) হল ছিনতীর জ্যেষ্ঠ কন্যা এবং ছয় সন্তানের মধ্যে আম্বা।চিনুবা একটি অটো রিকশা চালক।ধীরে ধীরে তিলক ও জয়া রোমান্টিক সমীকরণ গড়ে ওঠে এবং তাদের উভয়েরই জানা যায় না যে, তাদের উভয়েরই একে অপরের জন্য কত গভীর স্নেহ। জয়া এর বাবা এই আবিষ্কার করেছেন এবং তিনি সম্পর্ক গ্রহণের জন্য প্রস্তুত নন।তিলককে জয়া এর বাবা তায়োক কে চ্যালেঞ্জ করে সমাজে তার গুরুত্ব প্রমাণ করতে।
এই চলচ্চিত্রটির দৃশ্য ধারণ আহমেদাবাদ ও বোদোদের বিভিন্ন স্থানে গুলি করা হয়।
১৯ মে ২০১৭ তারিখে মুক্তিপ্রাপ্ত চলচ্চিত্র। গুজরাত ও মুম্বাইয়ের ১৪৪ প্রেক্ষাগৃহে মুক্তি পায় চলচ্চিত্রটি। পরে এই চলচ্চিত্রটি অস্ট্রেলিয়ায় মুক্তি পায়।
ইতিবাচক রিভিউতে চলচ্চিত্র পেয়েছে ।টাইমস অব ইন্ডিয়ার পাঁচের মধ্যে এটি চার দিয়েছে এবং এর গল্প এবং দিকটির প্রশংসা করেছে। দেশগ্রামের জয়েশ আধারুরা ৩/৫ এ রেট দিয়েছিলেন এবং উল্লেখ করেছেন, "চিত্তাকর্ষক স্টার-ট্রান্সড প্রেমের গল্প, চমৎকার পারফরম্যান্স এবং আমাদের আতিথেয়তার জন্য একটি আশ্চর্যজনক চোখ।" 
চলচ্চিত্রটি ₹ ৪ কোটি টাকা এবং নিট উপার্জন ছিল প্রথম সপ্তাহে ₹ ২.২৩ কোটি টাকা। পরের দিন এটি ২.৪৮ কোটি টাকা। এটি অস্ট্রেলিয়া থেকে ১৪,৫৭৯ ডলার আয় করেছে।
২০১৬-১৭ লা লিগা

'২০১৬-১৭ লা লিগা' (স্পন্সরজনিত কারণে লা লিগা সানতান্দের নামেও পরিচিত) লা লিগার ৮৬ তম আসর। লীগটি ১৯ আগস্ট ২০১৬ এ শুরু হয় এবং ২১ মে ২০১৭ তে শেষ হয়।
রিয়াল মাদ্রিদ ৫ বছর পর বিজয়ী হয় এবং সর্বোচ্চ ৩৩ বার শিরোপা অর্জন করে। প্রথম কোনো ক্লাব হিসেবে তারা লীগের সবগুলো ম্যাচে গোল করতে সক্ষম হয়।
গত আসরের চ্যাম্পিয়ন ছিলো বার্সেলোনা। গত আসর থেকে গেতাফে, রায়ো ভায়োকানো ও লেভান্তে তিনটি দলের অবনমন ঘটে। তাদের বদলে সেগুন্দা ডিভিশন থেকে আলাভেস, লেগানেস ও ক্লাব ওসাসুনা এই তিনটি দলের উত্তরণ ঘটে।
হেইলি স্টাইনফেল্ড

হেইলি স্টাইনফেল্ড (; জন্ম ১১ই নভেম্বর, ১৯৯৬) একজন ফিলিপিনো-মার্কিন অভিনেত্রী, মডেল এবং গায়িকা। তিনি "ট্রু গ্রিট" (২০১০) চলচ্চিত্রে ম্যাটি রোজ চরিত্রে অভিনয়ের মাধ্যমে প্রথম পরিচিতি পান। চলচ্চিত্রটি ডিসেম্বর, ২০১০-এ আন্তর্জাতিকভাবে মুক্তি পায়; টাইম ম্যাগাজিনের রিচার্ড কর্লিস এই চলচ্চিত্রে তার সেই অভিনয়কে ২০১০-এর সেরা ১০টি অভিনয়ের মধ্যে একটি হিসেবে উল্লেখ করেছেন এবং লিখেছেন স্টাইনফেল্ড "এমনভাবে সংলাপ প্রদান করেছেন যেন এটি তার সহজলভ্য স্বদেশীয় ভাষা, খারাপ লোকেরও, হৃদয় জিতে। এটি সত্যিই একটি পুরস্কার।" রজার ইবার্ট, লস অ্যাঞ্জেলেস টাইমস এবং রোলিং স্টোন ম্যাগাজিনের রিভিউও ছিল প্রশংসাসূচক। এই চরিত্রটি ৮৩তম একাডেমি পুরস্কারে স্টাইনফেল্ডকে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন পেতে সহায়তা করে; কিন্তু অস্কার পুরস্কারটি চলে যায় মেলিসা লিওয়ের কাছে। তারপর থোকে তিনি উপস্থিত হয়েছেন, পেত্রা আরকানিয়ান চরিত্রে "এন্ডার্‌স গেম" (২০১৩) চলচ্চিত্রে , জুলিয়েট কাপুলেট চরিত্রে "রোমিও অ্যান্ড জুলিয়েট" (২০১৩) চলচ্চিত্রে, ভায়োলেট ম্যুলিগান চরিত্রে "বিগিন অ্যাগেইন" (২০১৩) চলচ্চিত্রে, জোয়ি রিনার চরিত্রে "থ্রি ডেজ টু কিল" (২০১৪) চলচ্চিত্রে, এমিলি জাঙ্ক চরিত্রে "পিচ পারফেক্ট ২" (২০১৫) এবং "পিচ পারফেক্ট ৩" (২০১৭) চলচ্চিত্রে, এবং নাদিন ফ্রাঙ্কলিন চরিত্রে "দ্য এজ অব সেভেন্টিন" (২০১৬), শেষেরটির জন্য তিনি একটি গোল্ডেন গ্লোব পুরস্কারের মনোনয়ন পান।
"পিচ পারফেক্ট ২" চলচ্চিত্রে "ফ্লাশলাইট" গানটি গাওয়ার পর স্টাইনফেল্ড গানটির একটি কভার সংষ্করন প্রকাশ করে এবং পরে রিপাবলিক রেকডর্সের সঙ্গে চুক্তিবদ্ধ হয়। তিনি তার অভিষেক একক গান, "লাভ মাইসেল্ফ" প্রকাশ করেন, যেটি কিছু দেশে প্লাটিনাম হিসেবে স্বীকৃতি পায়। সেই ধারাবাহিকতায় তিনি সম্প্রসারিত বাজনা, "হাইজ" (২০১৫) প্রকাশ করেন। ২০১৬-এ, তিনি প্রকাশ করেন "স্টারভিং", যেটি গ্রে এবং জেড উভয়ের সহযোগে তৈরি, যেটি মার্কিন যুক্তরাষ্ট্রের "বিলবোর্ড" হট ১০০ তালিকায় ১২ তম স্থানে অবস্থান করে নেয়। অভিনয় এবং সঙ্গীত কর্মজীবনের পাশাপাশিও তিনি মডেলিং করেছেন; "ট্রু গ্রিট" মুক্তির পর ২০১১-এ মিউ মিউ এর মুখবন্ধের জন্য তার ডাক পড়েছিল।
স্টাইনফেল্ড ১৯৯৬ সালের ১১ই ডিসেম্বর ক্যালিফোর্নিয়ার লস অ্যাঞ্জেলেসের নিকটবর্তী টারজানায় জন্মগ্রহণ করেন। তার মা চেরি (জন্মনাম ডোমাসিন), একজন গৃহ অভ্যন্তর নকশাকারী, এবং বাবা পিটার স্টাইনফেল্ড, একজন ব্যক্তিগত ফিটনেস প্রশিক্ষক। তার একজন বড় ভাই রয়েছে, যার নাম গ্রিফিন। তার চাচা জ্যাক স্টেইনফেল্ড একজন ব্যক্তিগত ফিটনেস প্রশিক্ষক, এবং তার মায়ের চাচা ল্যারি ডোমাসিন একজন সাবেক বিখ্যাত শিশু অভিনেতা। তার বড় মামাতো বোন, অভিনেত্রী ট্রু ও'ব্রিয়েন, টেলিভিশনের বাণিজ্যিক বিজ্ঞাপনে অংশ নেন যখন স্টাইনফেল্ড বয়স আট বছর, যা তাকে অভিনয়ে উৎসাহিত করতে ব্যাপক ভূমিকা রেখেছিল।
স্টাইনফেল্ড বাবা একজন ইহুদি। তার মায়ের দাদা একজন ফিলিপিনো বংশোদ্ভূত এবং অর্ধেক আফ্রিকান-আমেরিকান বংশোদ্ভূত। তিনি আগৌরা হিলে বেড়ে উঠেছেন এবং পরে থাউজেন্ড ওয়াকস, ক্যালিফোর্নিয়ায় বেড়ে উঠেছেন, ভর্তি হন আসেনসিউন লুথারেন বিদ্যালয়, কনিজো ইলিমেনটারি, এবং কোলিনা মিডল বিদ্যালয়ে। তিনি ২০০৮ থেকে তার উচ্চ বিদ্যালয়ের উর্ত্তীণের সময় পর্যন্ত গৃহ-বিদ্যালয়ে পড়েছেন।
খুরমা উত্তর ইউনিয়ন

খুরমা উত্তর ইউনিয়ন বাংলাদেশের সিলেট বিভাগের সুনামগঞ্জ জেলার ছাতক উপজেলার অন্তর্গত একটি ইউনিয়ন।
ইউনিয়ন,বাংলাদেশের পল্লী অঞ্চলের সর্বনিম্ন প্রশাসনিক ইউনিট। গ্রাম চৌকিদারি আইনের ১৮৭০ এর অধীনে, ১৮৭০ সালে কিছু পল্লী সংস্থা গঠনের উদ্যোগ নেয়া হলে ইউনিয়নের সৃষ্টি হয়। এ আইনের অধীনে প্রতিটি গ্রামে পাহারা টহল ব্যবস্থা চালু করার উদ্দেশ্যে কতগুলো গ্রাম নিয়ে একটি করে ইউনিয়ন গঠিত হয়। এই প্রক্রিয়ার বিকাশের মধ্য দিয়ে একটি স্থানীয় সরকার ইউনিটের ধারণার সৃষ্টি হয়। প্রাথমিক পর্যায়ে এর ভূমিকা নিরাপত্তামূলক কর্মকাণ্ডে সীমাবদ্ধ থাকলে ও পরবর্তী কালে এটিই স্থানীয় সরকারের প্রাথমিক ইউনিটের ভিত্তিরুপে গড়ে উঠে।তারই ফলশ্রুতিতে সুনামগঞ্জ জেলার ছাতক উপজেলার খুরমা ইউনিয়নের জন্ম যা ভেঙে পরবর্তীতে খুরমা উত্তর ইউনিয়ন গড়ে উঠে।খুরমা উত্তর ইউনিয়নের প্রথম চেয়ারম্যানের দায়িত্ব পালন করেন জনাব আব্দুল কদ্দুছ।
খুরমা উত্তর ইউনিয়নে ৯টি ওয়ার্ড, ৩৫টি গ্রাম, ১৮টি মৌজা রয়েছে। গ্রামগুলো ভোটার সংখ্যাসহ উল্লেখ করা হলোঃ
০১ নং ওয়ার্ডঃ
০২ নং ওয়ার্ডঃ
০৩ নং ওয়ার্ডঃ
০৪ নং ওয়ার্ডঃ
০৫ নং ওয়ার্ডঃ
নাদামপুর - ৬৯১ জন
০৬ নং ওয়ার্ডঃ
০৭ নং ওয়ার্ডঃ
০৮ নং ওয়ার্ডঃ
০৯ নং ওয়ার্ডঃ
ছাতক উপজেলা শহরের পার্শ্ববর্তী ইউনিয়ন হওয়ায় উপজেলা সদরের সাথে সহজেই যোগাযোগ করা যায়। সিলেট-সুনামগঞ্জ সড়ক ও ছাতক-জাউয়া সড়কের মধ্যখানে ইউনিয়নের অবস্থান হওয়ায় ইউনিয়নবাসী যোগাযোগ ব্যবস্থার দিক দিয়ে সুবিধাজনক অবস্থায় আছে। দোহালিয়া-ধারণবাজার রাস্তা ইউনিয়নের দুইপাশের জনগোষ্ঠীকে মেলবন্ধনে আবদ্ধ করেছে। এছাড়া প্রায় গ্রামের রাস্তা ও বাড়ির রাস্তা পাকা হওয়ায় যোগাযোগ ব্যবস্থা সুগম হয়েছে।
সুরমার শাখা নদী ঘানুয়ারা নদী ও বোকা নদী ইউনিয়নের প্রধানতম নদী।
ইফতেখার উদ্দিন চৌধুরী

অধ্যাপক ড. ইফতেখার উদ্দিন চৌধুরী (জন্ম: ১ জুলাই ১৯৫৫) চট্টগ্রাম বিশ্ববিদ্যালয়ের ১৭তম এবং সাবেক উপাচার্য। ২০১৫ সালের ১৫ জুন বিশ্ববিদ্যালয়ের আচার্য ও রাষ্ট্রপতি এডভোকেট আব্দুল হামিদ অধ্যাপক ড. ইফতেখার উদ্দিন চৌধুরীকে চট্টগ্রাম বিশ্ববিদ্যালয়ের উপাচার্য হিসাবে নিয়োগ দেন। তিনি চবির সমাজতত্ত্ব বিভাগের শিক্ষক ছিলেন।
ইফতেখার উদ্দিন চৌধুরী ১৯৫৫ সালের ১ জুলাই চট্টগ্রাম নগরীর এক সম্ভ্রান্ত মুসলিম পরিবারে জন্মগ্রহণ করেন।
তিনি ১৯৭০ সালে এস.এস.সি এবং ১৯৭২ সালে এইচ.এস.সি পরীক্ষায় উত্তীর্ণ হন। তিনি চট্টগ্রাম বিশ্ববিদ্যালয়ের অধীনে বি.এ ও এল.এল.বি ডিগ্রী অর্জন করেন। ১৯৮১ সালে তিনি চট্টগ্রাম বিশ্ববিদ্যালয়ের সমাজতত্ত্ব বিভাগ থেকে এম.এ পরীক্ষায় প্রথম শ্রেণীতে প্রথম স্থান অধিকার করেন। তিনি ১৯৮৩ সালে জাপান সরকারের বৃত্তি নিয়ে ওসাকা বিশ্ববিদ্যালয় থেকে জাপানী ভাষায় ডিগ্রী এবং ১৯৮৮ সালে সুকুমা বিশ্ববিদ্যালয় থেকে পি.এইচ.ডি ডিগ্রী অর্জন করেন। ড.চৌধুরী ১৯৮৮-১৯৮৯ সালে যুক্তরাষ্ট্রের ক্যালির্ফোনিয়া বিশ্ববিদ্যালয় থেকে পোস্ট ডক্টরাল প্রোগ্রাম শেষ করেন।
২০১৭ সাফ অনূর্ধ্ব-১৫ চ্যাম্পিয়নশিপ

২০১৭ সাফ অনূর্ধ্ব-১৫ চ্যাম্পিয়নশিপ হলো সাফ অনূর্ধ্ব-১৬ চ্যাম্পিয়নশিপ-এর ৪র্থ আসর। ২০১৮ সালে অনূর্ধ্ব-১৬ বাছাইপর্ব থাকার কারণে সব দল অনূর্ধ্ব-১৫ দল পাঠায়, তাই টুর্নামেন্টটিকে অফিসিয়ালি অনূর্ধ্ব-১৫ করা হয়েছে। টুর্নামেন্ট টি ১৮-২৪ আগস্ট ২০১৭ তে নেপালে অনুষ্ঠিত হয়। ৬ টি দল ২টি গ্রুপে ভাগ হয়ে খেলে। যেখানে ভারত চ্যাম্পিয়ন হয়।
১০ জুলাই ২০১৭ তারিখে বাফুফে ভবনে একটি ড্র অনুষ্ঠানে নেপালকে আয়োজক হিসেবে নির্ধারণ করা হয়।
শুধুমাত্র ১ জানুয়ারি ২০০২ অথবা তার পরে জন্মগ্রহণকারীরাই খেলতে পারবে।
সকল খেলা সময়ে অনুষ্ঠিত হয়।
উৎস :
গোলনেপাল 
উৎস :
গোলনেপাল 
<onlyinclude></onlyinclude>
টুর্নামেন্টে ভালো খেলা ফলস্বরূপ নিম্নের পুরস্কারগুলো দেয়া হয়।
জোজো সিওয়া

জোয়েল্লি জোয়েনি "জোজো" সিওয়া (জন্ম মে ১৯, ২০০৩), যিনি জোজো সিওয়া নামে বা জোজো উইথ দ্য বিগ বাউনামেই অধিক পরিচিত, একজন মর্কিন নৃত্য শিল্পী, অভিনেত্রী, গায়িকা এবং একজন ইউটিউব ব্যক্তিত্ব। তিনি তার মা জেসালিন সিওয়া সাথে মার্কিন টেলিভিশন ধারাবাহিক "ড্যান্স মমস" এর পরপর দুটি মৌসুমে আবির্ভূত হওয়ার জন্য এবং তারসাথে তার একক সমূহ :"ব্যুমাররেং" এবং "কিড ইন এ্য কেন্ডি স্টোর" এর জন্য সুপরিচিত। সিগা তার প্রতিদিনকার জীবন নিয়ে বানানো ভিডিও তার দ্বিতীয় ইউটিউব চ্যানেল জেজেস ওয়াল্ডে প্রত্যহ আপলোড করে থাকেন।
সিওয়া "এব্বিস আল্টিমেট ড্যান্স কম্পিটেশন" সিজন-২ ধারাবাহিকের এর সেরা ৫ জনের মধ্যে একজন ছিলেন এবং দ্বিতীয় মৌসুমের প্রতিযোগীদের মধ্যে তিনিই ছিলের সর্বকনিষ্ঠ প্রতিযোগী। তিনি তার মার সাথে সেই অনুষ্ঠানে পদর্পণ করেছিলেন এবং পরে ৯ম সপ্তাহে এসে তিনি অপনীত হনহন।
সিওয়া ২০১৪ সালে এব্বি লি মিলাররের এএলডিসি নাচের প্রতিযোগিতার দলের জন্য পরীক্ষা দিতে শুরু করেন এবং তিনি ২০১৫ সালের প্রথম দিকে দলের জন্য তাকে নির্বাচিত করা হয়। সেই সময় থেকেই, তাকে লাইফ টাইম রিয়েলেটি অনুষ্ঠান "ড্যান্স মমসে" আর্বিভূত হতে দেখা যায়, সেই অনুষ্ঠানটি অবশ্য এএলডিসি দলের উত্তরাধিকারী ছিল। 
সিওয়া একক , "ব্যুমাররেং"প্রকাশ করেন ২০১৬ সালের মে মাসে , যেটি প্রথমে শুধু ডিজিটাল ডাউনলোড করা যেত, পরে তিনি তার আগের একটি একক, "আই কেন মেইক ইউ ড্যান্স" এর মত, "ব্যুমাররেং" গানটিকেও অনলাইনে গানটি কেনার তালিকায় যুক্ত করেন। ব্যুমাররেং গানটির জন্য করা গানের ভিডিওটি এ পযন্ত ইউটিউবে ৩২৬ মিলিয়ন বারের বেশি দেখা হয়েছে, এবং ইউটিউবে এর পছন্দের পরিমাণ ১ মিলিয়ন ছাড়িয়েছে। ক্লারিস এর খুচরা দোকান গুলোতে সিওয়ার স্বাক্ষরযুক্ত নিত্য প্রয়োজনীয় দ্রব্যের একটি সারি রয়েছে।
গঙ্গারামপুর স্টেডিয়াম

গঙ্গারামপুর স্টেডিয়াম গঙ্গারামপুরে রাজ্য সড়ক ১০ এর পাশে কালদীঘি কাছেই অবস্থিত। স্টেডিয়ামটি ২০০১ সালে নির্মিত হয়। স্টেডিয়ামের দর্শক ধারণ ক্ষমতা ১০,০০০ জন।
গঙ্গারামপুর কলেজ

গঙ্গারামপুর কলেজ টি ভারতের পশ্চিমবঙ্গের দক্ষিণ দিনাজপুর জেলার গঙ্গারামপুর শহরে অবস্থিত। এই কলেজ বা মহাবিদ্যালয়টি ১৯৮১ সালে প্রতিষ্ঠিত হয়। এক সময় এই কলেজটি উত্তরবঙ্গ বিশ্ববিদ্যালয় এর অধীনে থাকলেও বর্তমানে এটি মালদা এ অবস্থিত গৌড়বঙ্গ বিশ্ববিদ্যালয় এর অধীনে পরিচালিত।
গঙ্গারামপুর কলেজটি বিশ্ববিদ্যালয় মঞ্জুরি কমিশনের দ্বারা অনুমদিত।
মালদা কলেজ

মালদা কলেজ হল মালদা শহরের একটি উচ্চশিক্ষা প্রতিষ্ঠান। এই মহাবিদ্যালয়টি ১৯৪৪ সালে প্রতিষ্ঠিত হয়েছিল। এটি অতীতে উত্তরবঙ্গ বিশ্ববিদ্যালয়ের অধিভুক্ত থাকলেও বর্তমানে গৌড়বঙ্গ বিশ্ববিদ্যালয়ের অধীনে পরিচালিত হয়। কলেজটিতে স্নাতক বিষয়ে পাঠ দান করা হয়।
কলেজটিতে নেতাজি মুক্ত বিশ্ববিদ্যালয়োর একটি শাখা চালু হয়েছে। এছাড়া বর্ধমান বিশ্ববিদ্যালয়ের একটি শাখা এই কলেজে ২০১৩ সাল থেকে চালু হয়েছে।
মালদা কলেজটি বিশ্ববিদ্যালয় মঞ্জুরি কমিশনের দ্বারা অনুমদিত। নেক এর সমিক্ষায় কলেজটি বি গ্রেড ।
কালিয়াচক কলেজ

কালিয়াচক কলেজ টি মালদা জেলার কালিয়াচক শহরে অবস্থিত। এই কলেজ বা মহাবিদ্যালয়টি ১৯৬৯ সালে প্রতিষ্ঠিত হয়। এক সময় এই কলেজটি উত্তরবঙ্গ বিশ্ববিদ্যালয় এর অধীনে থাকলেও বর্তমানে এটি মালদা এ অবস্থিত গৌড়বঙ্গ বিশ্ববিদ্যালয় এর অধীনে পরিচালিত।
কালিয়াচক কলেজটি বিশ্ববিদ্যালয় মঞ্জুরি কমিশনের দ্বারা অনুমদিত।
বালুরঘাট মহিলা মহাবিদ্যালয়

বালুরঘাট মহিলা মহাবিদ্যালয় টি মালদা জেলার বালুরঘাট শহরে অবস্থিত। এই কলেজ বা মহাবিদ্যালয়টি ১৯৭০ সালে প্রতিষ্ঠিত হয়। এক সময় এই কলেজটি উত্তরবঙ্গ বিশ্ববিদ্যালয় এর অধীনে থাকলেও বর্তমানে এটি মালদা এ অবস্থিত গৌড়বঙ্গ বিশ্ববিদ্যালয় এর অধীনে পরিচালিত।
বালুরঘাট মহিলা কলেজটি বিশ্ববিদ্যালয় মঞ্জুরি কমিশনের দ্বারা অনুমদিত। কলেজটি বর্তমানে নেকের সমক্ষায় সি গ্রেড বিশিষ্ট।
সাউথ মালদা কলেজ

সাউথ মালদা কলেজটি মালদা জেলার কালিয়াচক 3 নং ব্লকে অবস্থিত। এই কলেজ বা মহাবিদ্যালয়টি ১৯৯৫ সালে প্রতিষ্ঠিত হয়। এক সময় এই কলেজটি উত্তরবঙ্গ বিশ্ববিদ্যালয় এর অধীনে থাকলেও বর্তমানে এটি মালদায় অবস্থিত গৌড়বঙ্গ বিশ্ববিদ্যালয় এর অধীনে পরিচালিত।
বি. কম. (*হিসাবশাস্ত্র অনার্স)
বি. কম. (পাস)
সাউথ মালদা কলেজটি বিশ্ববিদ্যালয় মঞ্জুরি কমিশনের দ্বারা অনুমদিত।
মালদা মহিলা মহাবিদ্যালয়

মালদা মহিলা কলেজ টি মালদা জেলার মালদা শহরে অবস্থিত। এই কলেজ বা মহাবিদ্যালয়টি ১৯৭০ সালে প্রতিষ্ঠিত হয়। এক সময় এই কলেজটি উত্তরবঙ্গ বিশ্ববিদ্যালয় এর অধীনে থাকলেও বর্তমানে এটি মালদা এ অবস্থিত গৌড়বঙ্গ বিশ্ববিদ্যালয় এর অধীনে পরিচালিত। এই কলেজে শুধু মাত্র কলা বিভাগের পাঠদান করা হয়।
মালদা মহিলা কলেজটি বিশ্ববিদ্যালয় মঞ্জুরি কমিশনের দ্বারা অনুমদিত।
গাজোল মহাবিদ্যালয়

গাজোল মহাবিদ্যালয় টি মালদা জেলার গাজোল শহরে অবস্থিত। এই কলেজ বা মহাবিদ্যালয়টি ১ আগস্ট ২০০৬ সালে প্রতিষ্ঠিত হয়। এক সময় এই কলেজটি উত্তরবঙ্গ বিশ্ববিদ্যালয় এর অধীনে থাকলেও বর্তমানে এটি মালদা এ অবস্থিত গৌড়বঙ্গ বিশ্ববিদ্যালয় এর অধীনে পরিচালিত।
গাজোল কলেজটি বিশ্ববিদ্যালয় মঞ্জুরি কমিশনের দ্বারা অনুমদিত।
গৌড় মহাবিদ্যালয়

গৌড় কলেজ টি মালদা জেলার গৌড় শহরে অবস্থিত। এই কলেজ বা মহাবিদ্যালয়টি ১৯৮৫ সালে প্রতিষ্ঠিত হয়। এক সময় এই কলেজটি উত্তরবঙ্গ বিশ্ববিদ্যালয় এর অধীনে থাকলেও বর্তমানে এটি মালদা এ অবস্থিত গৌড়বঙ্গ বিশ্ববিদ্যালয় এর অধীনে পরিচালিত।
গৌড় মহাবিদ্যালয়টি বিশ্ববিদ্যালয় মঞ্জুরি কমিশনের দ্বারা অনুমদিত। কলেজটি নেক এর সমিক্ষায় বি গ্রেড পেয়েছে।
বুনিয়াদপুর মহাবিদ্যালয়

বুনিয়াদপুর মহাবিদ্যালয় টি দক্ষিণ দিনাজপুর জেলার বুনিয়াদপুর শহরে অবস্থিত। এই কলেজ বা মহাবিদ্যালয়টি ২০০৭ সালে প্রতিষ্ঠিত হয়। এক সময় এই কলেজটি উত্তরবঙ্গ বিশ্ববিদ্যালয় এর অধীনে থাকলেও বর্তমানে এটি মালদা এ অবস্থিত গৌড়বঙ্গ বিশ্ববিদ্যালয় এর অধীনে পরিচালিত।
বুনিয়াদপুর মহাবিদ্যালয়টি বিশ্ববিদ্যালয় মঞ্জুরি কমিশনের দ্বারা অনুমদিত।
রায়গঞ্জ সুরেন্দ্রনাথ মহাবিদ্যালয়

রায়গঞ্জ সুরেন্দ্রনাথ মহাবিদ্যালয় টি উত্তর দিনাজপুর জেলার রায়গঞ্জ শহরে অবস্থিত। এই কলেজ বা মহাবিদ্যালয়টি ১৯৮৬ সালে প্রতিষ্ঠিত হয়। এক সময় এই কলেজটি উত্তরবঙ্গ বিশ্ববিদ্যালয় এর অধীনে থাকলেও বর্তমানে এটি মালদা এ অবস্থিত গৌড়বঙ্গ বিশ্ববিদ্যালয় এর অধীনে পরিচালিত। এই মহাবিদ্যালয়টিতে স্নায়ত্বক বিষয়ে পাঠদান করা হয়।
রায়গঞ্জ সুরেন্দ্রনাথ মহাবিদ্যালয়টি বিশ্ববিদ্যালয় মঞ্জুরি কমিশনের দ্বারা অনুমদিত। কলেজটি ২০১৬ নেক এর সমিক্ষায় বি+ গ্রেড পেয়েছে।
কালিয়াগঞ্জ কলেজ

কালিয়াগঞ্জ কলেজ টি উত্তর দিনাজপুর জেলার কালিয়াগঞ্জ শহরে অবস্থিত। এই কলেজ বা মহাবিদ্যালয়টি ১৯৬৮ সালে প্রতিষ্ঠিত হয়। এক সময় এই কলেজটি উত্তরবঙ্গ বিশ্ববিদ্যালয় এর অধীনে থাকলেও বর্তমানে এটি মালদা এ অবস্থিত গৌড়বঙ্গ বিশ্ববিদ্যালয় এর অধীনে পরিচালিত।
কালিয়াগঞ্জ মহাবিদ্যালয়টি বিশ্ববিদ্যালয় মঞ্জুরি কমিশনের দ্বারা অনুমদিত। কলেজটি ২০১৬ সালের নেক এর সমিক্ষায় বি++ গ্রেড পেয়েছে।যেখানে কলেজটি ২০০৭ সালে বিগ্রেড পেয়েছিল।
ডাঃ মেঘনাদ সাহা কলেজ

ডঃ মেঘধাথ সাহা কলেজ টি উত্তর দিনাজপুর জেলার গৌড় শহরে অবস্থিত। এই কলেজ বা মহাবিদ্যালয়টি ২০০০ সালে প্রতিষ্ঠিত হয়। এক সময় এই কলেজটি উত্তরবঙ্গ বিশ্ববিদ্যালয় এর অধীনে থাকলেও বর্তমানে এটি মালদা এ অবস্থিত গৌড়বঙ্গ বিশ্ববিদ্যালয় এর অধীনে পরিচালিত।
ডঃ মেঘনাথ সাহা মহাবিদ্যালয়টি বিশ্ববিদ্যালয় মঞ্জুরি কমিশনের দ্বারা অনুমদিত।
মানিকচক কলেজ

মানিকচক কলেজ টি মালদা জেলার মানিকচক শহরে অবস্থিত। এই কলেজ বা মহাবিদ্যালয়টি ২০১৪ সালে প্রতিষ্ঠিত হয়। এক সময় এই কলেজটি উত্তরবঙ্গ বিশ্ববিদ্যালয় এর অধীনে থাকলেও বর্তমানে এটি মালদা এ অবস্থিত গৌড়বঙ্গ বিশ্ববিদ্যালয় এর অধীনে পরিচালিত।
মানিকচক মহাবিদ্যালয়টি বিশ্ববিদ্যালয় মঞ্জুরি কমিশনের দ্বারা অনুমদিত।
মালদা টাউন রেলওয়ে স্টেশন

মালদা টাউন হল একটি রেলওয়ে স্টেশন, যা ভারতের পশ্চিমবঙ্গ রাজ্যের মালদা জেলার মালদা শহরের অবস্থিত। এটি গৌড় (শহর) এবং পান্ডুয়া ভ্রমণের জন্য প্রধান রেলওয়ে স্টেশন। স্টেশনটিতে মোট ৭ টি প্লাটফর্ম রয়েছে।
১৯৬০ এর দশকের প্রথম দিকে, যখন ফারাক্কা বাঁধ নির্মাণ করা হচ্ছিল তখন গঙ্গার উত্তরপথের একটি মৌলিক পরিবর্তন ঘটেছিল।ভারতীয় রেলওয়ে কলকাতা থেকে একটি নতুন ব্রডগেজ রেল সংযোগ তৈরি করেছে। 
২২৪০ মিটার (৭,৩৫০ ফুট) দীর্ঘ ফারাক্কা বাঁধটি গঙ্গা জুড়ে একটি রেল-সহ-রাস্তা ব্রিজ বহন করে।১৯৭১ সালে রেল সেতু চালু হয় এবং বোরহাওয়া-আজিমগঞ্জ-কাটাওয়াতে মালদা, নিউ জলপাইগুড়ি এবং উত্তর বাংলার অন্যান্য রেলওয়ে স্টেশনকে সংযুক্ত করা হয়। 
মালদা টাউন রেলওয়ে স্টেশনটি ভারতীয় রেলওয়েগুলির শীর্ষস্থানীয় স্টেশনগুলির মধ্যে অন্যতম। এটি একটি ব্যস্ত স্টেশন কারণ এই স্টেশনোর মধ্য দিয়ে চলাচল করা প্রতিটি ট্রেন এখানে থামে এবং এটি দুটি রেলপথের মিটিং পয়েন্ট। রেলপথ দুটি হল পূর্ব রেল এবং উত্তরপূর্ব ফ্রন্টিয়ার রেলওয়ে।এই স্টেশনের উত্তরে উত্তর-পূর্ব সীমান্ত রেল এবং দক্ষিণে পূর্ব রেল শুরু হয়।
মালদা রেল বিভাগটি ১৯৭৫ সালে প্রতিষ্ঠিত হয়।
গৌড় ও পান্ডুয়ার ঐতিহাসিক শহরগুলির ধ্বংসাবশেষ মালদা টাউন রেলওয়ে স্টেশন থেকে যোগাযোগযোগ্য।
ওল্ড মালদা জংশন রেলওয়ে স্টেশন

ওল্ড মালদা জংশন রেলওয়ে স্টেশন মালদা জেলার একটি ছোট রেলওয়ে স্টেশন যা পশ্চিমবঙ্গের মালদায় অবস্থিত। এর কোড হল ওএমএলএফ (OMLF)। এটি ইংরেজবাজার শহরকে পরিসেবা প্রদান করে। স্টেশন ৩ প্ল্যাটফর্ম দ্বারা গঠিত। প্ল্যাটফর্মে ভাল শেড নেই। এখানে জল এবং স্যানিটেশন সহ অনেক সুবিধার অভাব আছে।
মালদা থেকে চলা কিছু গুরুত্বপূর্ণ ট্রেনগুলি হ'ল:
আলবার্ট ওয়ার্ড

আলবার্ট ওয়ার্ড (; জন্ম: ২১ নভেম্বর, ১৮৬৫ - মৃত্যু: ৬ জানুয়ারি, ১৯৩৯) ইয়র্কশায়ারের লিডসে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। দলের পক্ষে সাত টেস্টে অংশগ্রহণ করেছেন। ১৮৮৯ থেকে ১৯০৪ সময়কালে প্রথম-শ্রেণীর ক্রিকেটে ইয়র্কশায়ার ও ল্যাঙ্কাশায়ারের প্রতিনিধিত্ব করেছেন। ১৮৯০সালে উইজডেন কর্তৃক অন্যতম বর্ষসেরা ক্রিকেটার মনোনীত হন।
লিডসের ওয়াটারলু এলাকায় ওয়ার্ডের জন্ম। ইয়র্কশায়ারের পক্ষে চার খেলায় অংশ নিয়েছেন তিনি। ১৮৮৬ সালে ব্রাডফোর্ড পার্ক এভিনিউতে মিডলসেক্সের বিপক্ষে তার প্রথম-শ্রেণীর ক্রিকেটে অভিষেক ঘটে। এ খেলাতেই তিনি তার ব্যক্তিগত সর্বোচ্চ ২২ রান তুলেছিলেন। ১৮৮৯ থেকে ১৯০৪ সময়কালে ৩৩০টি খেলায় অংশগ্রহণ করেন তিনি। ১৯০২ সালে আর্থিক সুবিধাগ্রহণের খেলায় ১৭৩৯ পাউন্ড লাভ করেন তিনি। নয়বার এক মৌসুমে সহস্রাধিক রান সংগ্রহ করেন। ১৯০০ সালে ১৫১১ রান তুলেন ৩৭.৭৭ গড়। প্রথম-শ্রেণীর ক্রিকেটে নিজস্ব সর্বোচ্চ ২১৯ রান করেন স্টডার্ট দলের সদস্যরূপে। ১৮৯৫ সালে অ্যাডিলেডে দক্ষিণ অস্ট্রেলিয়ার বিপক্ষে এ সংগ্রহটি গড়েন। টেস্টে সর্বোচ্চ ১১৭ রান তুলেন। ১৮৯৪ সালে সিডনিতে স্বাগতিক অস্ট্রেলিয়ার বিপক্ষে এ রান তুলেন তিনি।
শক্তিধর রক্ষণাত্মক ভঙ্গিমা সহযোগে ব্যাটিংয়ে উদ্বোধনে নামতেন। বলকে মোকাবেলা করতেন শক্তভাবে। কিন্তু বল আটকিয়ে খেলাতেই পছন্দ করতেন বেশি।